text:
时间:2017-09-11 15:57:48 来源:德宏团结报
Shata 8 nhtoi 29 ya shani ko nna shata 9 pro 5 ya shani du, mungdo pati rapdo mu madu tau, mungdo up Kung Gyin Jin mu jep hpung woi nna shong hpang rai Mangshi, Yinkyang, Shuili, Nshon re ginwang myu 4 ko, shaning chyen shong do na muhtam zuphpong atsam hte mungdo ting na sut grin arang bang lam, hpaga yumga lam hta jashon la lu ai gumhpro, jak mu sutgan tam shakut zuphpong atsam re hpe galo shatup sa wa ai sat lawat ni hpe wa jep dup shadut hkom ma ai. Ndai go Yinkyang ginwang ko hten byak mat sai dum nta ni hpe gram galo ai muhtam lam hpe jep dup hkom nga ma ai re.
Shata 9 pro 1 ya jahpot, Lengho lado 3 ahkyak madung mu ga⁃ lo hpang poi hpo galo nna, Lengho ginwang mi na myu gat shara lam gram galo, sharin shapan madi shado hte“Nambat 13 lang 5 ning yo shada”sharin shapan rapra rotjat mu Mandung gat mare nambat 2 ma gaji jong go maden mu re ni hpo galo hpang wa masai. Ndai go mu hpo galo hpang poi rai nga ai.
Ndai tsomra ning rai wa yang, Lengho ginwang Nangsung gin⁃ wang do Gonjang mare salang rapdo Nyuchangdi gahtong na Achang amyu hkaimu masha ni go malut lutpa hkai nna ja gumhpro tsomra lu tam la masai hte maren, lu tam la ai gumhpro go ma ni a jong lung hpaji sharin achyin la lam hta mung akyu grai jashon ya lu sai. Ndai go Achang amyu nu num jan lutpa gaja lata nga ai re.


c: text/html

text:
MUNGDAW NI HPE JAHTEN MAYU AI( MYEN NI )U Nu.
(Wunji juk) Thakin Nu gaw mungdaw hte n law ai amyu masha ni hpe n-gun jaw sharawt na malai, mungdaw ni hpe ngang grin hkra galaw na malai, mungdaw ni hpe jahten mayu ai ga, mungdaw ni hpe nkam tawn da ai ga ni hpe Paliman kata e mung, shinggan e mung tsun ai. Paliman e tsun ai ga hta lawu na ga langai mi hpe sakse madun na nga yang, 1957
ning March shata 7 ya shani (wunji juk) U Nu a mungga hta na ga langai mi gaw:
“Anhte hku nna ya Rakhaing mung hpe U Hla Tun Phyu ni hte nye a jinghku ni rai nga ai amat U Kyaw Min ni a hpung ni ra sharawng ai Rakhaing mung hpe mung daw hku nna anhte njaw na ngu ai lam gaw Rakhaing amyu ni hpe nju nna n re ngu ai hpe shawng nnan tsun shana mayu ai. Hpa majaw nga yang, ngai kaja wa teng teng tsun na nga yang , mung daw ngu ai gaw kaja ai baw n re. Mungdaw hpe shawng nnan anhte Mungdan Gawgap Rapdaw e Sam mungdaw, Jinghpaw mungdaw, Kayah mungdaw re ai mungdaw ni hpe jaw ai shaloi na nye a mungga hpe bai nhtang yu mu. Ndai zawn mungdaw ni hpe anhte jaw ra ai gaw anhte ra sharawng la nna jaw ai n re.”
Ning ngu Paliman e tsun ngut ai hpang 1958 ning April shata 8 ya shani Maw Lamyaing e galaw ai Mun mung zuphpawng hta Mun Ya Manya amyu sha ni hku nna (wunji juk) hpe shagrau sha-a ai hpalap lu poi e
mungga tsun ai shaloi mung, “Mun amyu sha ni gaw Mun mungdaw hpe ra sharawng ma ai. Mungdaw ngu ai kaja ai nre. Mungdaw ngu ai gaw nta shing du hte bung ai, shatgawk daram hte sha bung ai. Dai majaw Mun amyu sha ni hku nna mungdaw hpe hkum ra sharawng mu,” nga nna tsun ai.
Ndai zawn mungdaw ni hpe jahten mayu ai ga tsun ai Thakin Nu gaw ta tut hta hpa galaw a ta? nga yang, mungdaw ni myit hten wa hkra galaw ai. Mungdaw ni gaw galu kaba lam, sut masa lam, hpaji lam, hkamja lam, hkrun lam matut mahkai lam ni hta rawt jat wa na matu gumhpraw ra ai. Gumhpraw law law lu yang she bungli law law galaw lu nna mungdaw ni rawt jat na. Rai timung, (wunji juk) Thakin Nu gaw mungdaw ni bungli law law nlu galaw hkra madi shadaw gum hpraw kachyi mi sha jaw ai.
(Wunji juk) Thakin Nu a npu e aya dang tawn ai mungdaw ni hpe madi shadaw na matu buk ngu ai hpung mung lachyum n rawng ai buk sha re. Kaning rai lachyum n rawng a ni? nga yang, buk ngu ai gaw buk hpung masha myit su ni yawng bawng ban na ahkang lu nna tinang a ningmu hte kam ai lam hte tang madun nhtawm dawdan lu ai ahkang nga ra ai. Rai timung, Thakin Nu e dang tawn ai mungdaw ni hpe madi shadaw na matu buk hta hpung masha ni hku nna mungdaw ningbaw ni, wunji dap amu madu kaba ni lawm ai. Raitim, laning mi kalang mi (budjet) galaw ai shaloi shaga la nna, dai ning gumhpraw nde mi sha jan ai, ndai hpe kambum hte maren garan la mu nga nna tsun ai hpe sha na lu nhtawm, shanhte jaw ai gumhpraw hpe mungdaw ni gaw Sam 5, Jinghpaw 3, Kayin 2, Kayah1, kambum hku garan la nna wa ra ai. Mungdaw ni gaw madi shadaw gumhpraw nlaw ai lam, jat jaw yang mai ai lam tsun ai shaloi, hpa mung bai tsun ai lam nnga ai zim hte zam rai mat chye ai.
Ndai zawn byin ai gaw laning mi sha n re. Shanglawt lu ai shaning kaw nna Hp.S.P.L. ga garan mat ai aten du hkra 10 ning tup re. Buk kaw tsun nna hpa mung laklai ai lam nnga ai shaloi mungdaw ningbaw ni gaw (wunji juk) Thakin Nu kaw sa ma ai, hpyi lajin ma ai. Raitim hpa nshai ai. Mungdaw ni madi shadaw gumhpraw hpyi ai lam tsun na matu ndat da ai aten shagu, (wunji juk) ra ai hku shamyawk tsun chye ai upadi ninghkrin amying gun ai ni, sawn hpan ninghkrin amying gun ai ni hpe shaga da nna, ndai upadi, htawra upadi nga nna upadi amyu myu madun nhtawm pyek mi mung n lu ang ai lam; lam mi hku nga yang mungdaw ni mahtang mung madung hpe gumhpraw jaw ra hkra, sawn hpan hti hkum ni law law, wora sawn madun, lera sawn madun di nna mungdaw ningbaw ni baw sin hkra galaw nhtawm hta shabawn kau dat ai. “Nanhte mungdaw lu sai le, mungdaw ni jaw sai le. Nanhte tinang na tinang ahkun hkanse ni hta la nna galaw mu le. Nanhte hpe ahkun hkanse hta na matu jahpan ni galaw ya sai le, hpa majaw ta lahpan ja nna sa hpyi ai i? Wa mu, nanhte hpe jaw na nnga ai,” da. Ndai gaw (wunji Juk) Thakin Nu a mungdaw masha ni a ntsa e tsaw ra ai, matsan dum ai ngu ai ga a lachyum hpe dan dawng shangun ai ga rai nga ai.
Shanhte a sawn madun dan ai lai gaw masha jahpan hte lamu ga gaiwang hpe sawn nhtawm, “nanhte mungdaw ni gaw, ga shadawn, sen 50 sha lu ang ai. Mung madung hte mung daw yawng hte seng ai zinwa bungli, ginjaw bungli rai nga ai Paliman jarit, gumsan jarit, maigan hte matut mahkai jarit, mungdan makawp maga jarit, ni a matu mung daw ni kaw na sen 100 jaw ra ai. Dai hpe nanhte mungdaw ni kaw na hpamung n hpyi ai sha mung madung kaw nna tut e jaw ra nga ai.” nga nna sawn madun chye ai.
Mungdaw ni hku nna mu ai gaw, mung madung hte mungdaw ni yawng hte seng ai gumhpraw mung madung kaw nga nga ai. Maisak dut nna lu ai gumhpraw, mam n-gu dut nna lu ai gumhpraw, pangli akawk hkanse, hkarang akawk hkanse, amyat ahkun hkanse, re ai ni gaw mung madung hte mungdaw ni kambum hte maren sawn jaw marit. Dai zawn sawn jaw ai gumhpraw n law nna mung madung a kambum hta na shaw jaw ra ai gumhpraw she madi shadaw gumhpraw rai na re. Ya gaw dai hku nre ai sha jaw na hpa n nga hkra sawn madun ai ladat hte sawn madun ai lam gaw jaw ai ladat, jaw ai lam n rai nga ai.
Lahta e ka lai wa sai maisak dut ai kaw na lu ai gumhpraw ngu ai hta mung, mungdaw hpun shaw shapraw ai hpung kaw nna mai gan de dut kau dat ai maisak ni hta Jinghpaw mungdaw, Sam mungdaw, Kayin mungdaw ni kaw na law law lawm nga ai. Maigan de dut shapraw ai maisak ni hta Jinghpaw mungdaw na 60% lawm ai. Mam n-gu mung, mungdan naimam dut mari hpung kaw nna dut shapraw ai hta mungdaw kaw na mam n-gu mung lawm nga ai. Dai hta n-ga, ahkun hkanse hta maigan kaw nna shang wa ai hpaga rai ni hpe mari ai masha hkum shagu gaw ahkun hkanse bang ra ai. Hpa majaw nga yang, hpaga masha ni hku nna hpa ga rai ni hpe dut ai shaloi, sanghpaw daru du hkra na manu hta ahkun hkanse, shi a amyat, htaw jahpu, kuli jahpu yawng sawn bang nna dut kau dat ai rai nga ai. Dai majaw maigan kaw nna du ai hpaga rai ni hpe mari ai mungdaw masha hkum shagu gaw ahkun hkanse bang ra nga ai. Ya gaw laning mi hta mungdaw kata de shabra dat ai maigan hpaga rai ni a ntsa e sawn yu yang grau law nga ai. Amyat ahkun ngu ai hta mung Jinghpaw mungdaw gaw moi Ingalik lakhtak kaw nna ding yang bang ra nga ai.
Ndai ni, ndai ni a majaw mungdaw ni gaw kaman hkailai hpyi nga ai nrai. Hpyi ging hpyi ra nna hpyi ai rai nga ai.
Mungdaw ni a ahkun hkanse jahpan hpe yu dat ai shaloi madung hku nna (1) Hkauna ahkun (2) Lamuga ahkun (3) Nawng ahkun (4) Hka sharap ahkun (5) (Yit Myo) tsa chyaru ahkun(6) Namkawn ahkun ngu nna jahpan hkrak madun lu ai gaw ndai amyu 6 sha nga ai. Ngam ai ahkun ni gaw tsun nram ai kachyi kachyaw ni sha re. Ndai ahkun amyu 6 hpe langai hkrai di nna jep yu dat ai shaloi mung, ya na masa hte maren kam hpa ging ai ahkun langai mung nnga ai.
Mungdaw ni gaw law malawng bumga shara ni re majaw hkauna ahkun mung law law nmai lu ai. Mungdaw ni hta lamu ga gaw sawng, masha gaw nlaw rai nga ai majaw lamu ga manu n nga ai. Lamuga ahkun bang lu hkra lamuga hpe asung jashawn ai lam nlaw ai majaw lamuga ahkun mung myit mada shara nnga ai. Mungdaw ni gaw bumga shara re majaw ahkun bang lu hkra nga rawng ai nawng ni mung n nga ai. Dai majaw nawng ahkun mung tsun ram ai daram nnga ai. Mungdaw masha ni gaw matsan ai she law ai majaw hpun kran, tinang a hkali tinang krawk, kawa ni kran la nna tinang a wawn tinang galaw la nhtawm hka rap ai majaw hka sharap ahkun hta la lu hkra hka sharap shara mung tam nmu ai daram taw nga ai. Mungdaw ni, bum masha ni gaw tinang a shing ra htung lai hte maren tsa chyaru shadu ai lam tsa chyaru tawn da ai lam ni hpe htung
Ga shadawn, Jinghpaw mungdaw e ndai ahkun ni hpe tsam mari di nna hta dat ai shaloi sen 50 daram lu ai ngu gaw, hpaji lam langai hta sha jarit sen sumshi, malishi daram rai nga ai. Dai rai yang hkamja lam, hkrun lam matut mahkai lam, hkailu hkaisha lam, nam kawn gram lajang lam ni hpe gara hku galaw na. Ram ram ayak ahkak hkrum nga ai.
Ndai zawn mungdaw ni gaw galaw mayu ai hku nlu galaw nna ayak ahkak hkrum wa jang myit hten nhtawm mungdaw nra sharawng ai sha, mungdaw jahten mayu hkra Thakin Nu asuya gaw mungdaw ni hpe madi shadaw gumhpraw kachyi mi sha jaw ai rai nga ai.
Mungdaw ni hpe jaw ai madi shadaw gumhpraw ni hpe pawng kau dat ai shaloi, mung madung wunji dap langai mi a npu e nga ai dap kaji langai mi hta jai ai gumhpraw daram pyi nrai nga ai. Ga shadawn, 1957-58 ning budjet jahpan hpe yu ai shaloi mung madung kaw na pyada dap a yu maya aten na jai lang ai jarit gaw (1330,09000) sen 1330 jan rai nga ai. Arang gumhpraw gaw (293,70000) sen 293 jan re. Yu maya jai gumhpraw hte arang pawng dat yang (1623,79000) sen 1623 jan rai nga ai.
Mung madung hpaji dap a jai gumhpraw hpe bai yu dat yang mung, yu maya jai jarit gaw sen 1182 (1182,75000) hte arang gumhpraw sen 37 (37,00000) yawng pawng sen 1219 (1219,75000) rai nga ai. Dai shaning hta mungdaw asuya ni hpe madi shadaw ai gumhpraw gaw mungdaw yawng a matu sen 308 (308,00000) sha rai nga ai. Ndai kaw
Ndai zawn mungdaw ni hpe myit hten hkra galaw ai hta n-ga, (wunji juk) Thakin Nu gaw 1957 ning June shata 3 ya shani galaw ai wunji zuphpawng hta mung daw ningbaw ni mungdaw ni a sut gumhpraw hte seng ai ahkang aya hpe dawm kau nna mung madung de bai ap na matu tsun ai. Mungdaw ningbaw ni gaw kalang ta gara hku bai tsun na n chye ai majaw ahkying naw jaw rit ngu nna ahkying sha hpyi nhtawm pru wa ma ai. Hpang shani e mungdaw ningbaw ni mahkra gaw Sam mungdaw wunji a rung gawk e zuphpawng bawng ban nna, (wunji juk) a ga hpe bai htang na matu (wunji juk) hte hkau chyap dik ai Sam mungdaw wunji Sao Hkun Cho hpe (wunji juk) hpang de dat dat nna lawu na hte maren tsun shangun ma ai:
“Mungdaw ni gaw sut gumhpraw lam hta madung dat nna mungdaw kongsi ngu ai upadi galaw ai hte gumhpraw kam bum garan na ahkang jaw da ai kongsi hte dai gumhpraw hpe jai lang nhtawm mungdaw shawa a galu kaba lam, sut masa lam ngasat ngasa lam ni hpe galaw gun hpai na matu mungdaw asuya ngu nna hpaw da nga ai. Sut gumhpraw the seng ai ahkang aya hpe dawm kau dat ai hte rau kongsi mung tawn da n ra sai. Mungdaw asuya mung tawn da n ra sai. Dai kongsi hte asuya nnga ai hte rau mungdaw ni mung jahten kau chyalu rai na re. Mungdaw ni jahten jang gaw mungdaw shawa gaw hkam na hte, Ndai zawn byin jang gaw munghpawm mungdan hten run na lam sha nga ai. Dai majaw (wunji juk) gaw dai mungdaw ni a sut gumhpraw ahkang aya hpe dawm na matu maw mawn ai lam galaw yang kaja na re Anhte hku nna kam ai gaw mungdaw ni ngang grin yang she munghpawm mungdan galu kaba na. Mungdaw ni gaw ga jarit mayan hku n-hpan zawn rai nga ai. Nhpan ngang yang she sun mung shim ai. Dai majaw (wunji juk) gaw mungdaw ni a sut gumhpraw ahkang aya dawm na matu tsun ai ga hpe bai dawm la yang mai na re," ngu nna lajin shangun ga ai.
Dai shaloi (wunji juk) Thkin Nu gaw, “mai sa, laning mi gaw hkyam sa jaw na,“ nga nna laning mi gaw shawoi na hte maren galaw na ahkang jaw kau dat ai. (Wunji juk) a ga hte maren nga yang 1958-59 ning Budget kaw nna mungdaw ni a sut gumhpraw ahkang aya hpe dawm kau nna mung madung de ap na hku re. Ya gaw Hp.S.P.L. lahkawng brang rai mat nna (wunji juk) Thakin Nu gaw Paliman e (me) 8 hte sha dang tawn ai majaw shi hpe madi shadaw ai bum masha (me) nkau mi naw nga ai rai nna dai lam hpe npawt bai nhpang ai lam sha rai nga ai. Ndai gaw (wunji juk) Thakin Nu a mungdaw ni hpe jahten mayu ai masing ni rai nga ai.

robotstxt: allowed

filter: keep


text:
2014
Census hte seng nna, KIO (Laiza) kaw galaw ai zuphpawng hta 'Kachin
(101)" kaw jawm bang na matu myit hkrum ai nga na lu ai hte maren,
Ningbaw Kaba a Rawt Malan Mungga hta mung Kachin (101) kaw jawm bang na
matu tsun da ai hpe mu lu nga ai.
Ndai hte seng nna loi mi dinglun mayu nngai...
Kachin (101) kaw jawm bang na matu ngu ai gaw tatut hta n mai byin ai masa re.
Asuya galaw da ai format nan shut taw ai re majaw, dai hpe hpang seng nna n mai shajaw ya ai.
Ja Ja Ninghkap Ra Ai,
N mai
hkap la ai. Dai format hpe nan ading tawk ninghkap ra ai, ngu nna mu lu
nngai. Gara hku ninghkap na, ngu ai hpe mahtang jawm myit yu yang kaja
na re.
Mungkan shawa chye hkra dai hpe ninghkap ra ai. Asuya hku nna amyu bawsang yawng ninghkap ai kata kaw nna galaw ai rai yang,
(1)
Shawa N-gun madun ra ai... KIO (Laiza) kaw galaw ai nga ai shaloi gaw
Asuya hku nna tara shang hkap la lu na yak ai. Dai majaw, Asuya Uphkang
ai kaw nga ai amyu sha ningbaw ningla ni hpe ninghkap n-gun madun na
matu jasu ra ai. N-gun jaw ra ai.
(2) Kade ninghkap tim, matut galaw na rai yang,
anhte amyu sha yawng 'boycott' galaw na matu jasu ra ai. Jahpan n bang
lawm na matu mung shawa hpe kata lam jasu ra ai.
(3) Dai zawn boycott galaw ai hpe UN chye hkra madi madun ra ai.
(4) Kaga amyu bawsang (ethnics) ni hte jawm jahkrup nna jawm ninghkap na matu masing galaw ra ai.
ngu nna hpaji jaw dat nngai.
Tsawra hkungga let,
Facebook Page - 'Duwa Kachin'


text:
时间:2017-06-06 17:13:56
Shapre shat jat sha jang grai myit htum
nngai, shapre kung wa jang shat ma shagu
shapre shat jat hkrai sha ra nna, laning mi
go sun ko hkai ton ai shapre ru yong sa dan
di se ai, hpang shani hkai sun sa yang sa mu
nna, maichyu kawa lasik hte hkan shachyut
gayat ai mana sha kau sai. Dinghku nkau
hta jat sha na hpa nan nlu mat jang, lagum si
hte lamai si pyi jat sha ra ma ai. Nta masha
ni gat rai la shani grai grai puba nna sa tam
wa ai gat rai go, gat shani ta maga mi singga
hpa-na manat, ta maga mi go dohkrong
lang rai hkra gat de gun sa wa yang, ajum
majap mari ai hta lai nna, n-gu asing mi lu
mari wa ai shani go grai gabu rai sai. Dai
majo n-gu go nta ting a asak matut na sumri
rai nga ai. Shing rai dui annau ni shat hko ai
mu jang grai daru ru re. Ashan sha na ngu ai
go myit pyi n myit gui ai bungli re, galang
lang dui gadu hka gap wa, sharu htu wa rai
jang chyu she shan mu sha ai. Dai prat hta
go-nyen hkan wa langai mi sat sha yang,
kungsi de chyen mi no sa gyau kau ra nga
ai, wa rem yang mung masum mali ning
rem yang she sat sha ram nga ai. Naimam
mung ya na zon rai ai nli gaja n lu ai majo,
mare masha ni shaning ting ting jom shakut
tim, n lo sha hkro nga ai, laning mi shakut
nna jom shu la lu ai mam go, shata manga
kru du wa ai hte sha ma sai, hozoshe na
mam hkai kyin ai hte rai nga yang she,ahku
hku nna shat mung bai gawat sha rai grai
jamjau nga ai. Raitim nta ko ajum majap
sha lu jang go, simai simo go nau nmyit pu
nga ai, sun hkan hkai ton ai simai ni di sha
ai hta lai nna, nam de shabying, wa-lai ni
mung grai jong nga ai majo myit nhtum ga
ai.Ngai mung gumra tam sa let u gap wa
nna si htu htu sha, ginhtong ta du jang
hkauna hpaze gata hkan na shu hkui wa rai
ai hpe ya daini du hkra marit shingran no
mu to nngai.
Jong lung ai ten hta, hpun hta wa shat
di rai ai mu ni go bungli madung rai nga ai.
Bum ga hpun hta go loi ai, raitim, washat go
krung de sa di la ra ai majo, lapu hpe hkrit
ra ai, htingra ta shang wa ai majo, lapu hpe
hkrit ra ai, htingra ta shang wa jang, lapu ni
maling gata hkan agatsi sha hpum rong nga
ai, n dum ai sa hkra dat jang achye mana na
tsang ra ai. Bai lam mi go krung hkan magui
tsamat nau jong nna grai sadi yak ai. Lani
mi ngai Shong yan Bok hte Hka-htum krung
de wa shat di sa yang,tsamat maling de
hkon bang mat wa nna,man ting bum mat
nngai. Nam hkan hkom yang ahkri gawa na
mung tsang ra ai, ngai go ahkri hta grai n
ram nngai, ndum ai ahkri hpun hkan sa jum
hkrup jang, lahkong masum ya du hkra man
hkan aron to nga chye ai. Ngai krung de
shang hkrit jang, Zau Hpan yannau ni hte
Hka-la hkyet makau na prang kong hkan
hkrungmu makrung sa di, dai mung wa ni
hpe ayan jo jang nsha ya maai, dai majo
ngai go wa shat di ra jang grai myit htum
nngai.
Gumra rem ai ten na jang dingsi ngoi
ai nsen ko sha pyi nta na gumra re chye ai
hta n-ga, lago hka ko yu dat ai hte gumra gara
maga de yong mat wa ai re hpe chye ai,
gumra hkyi ko yu nna mung madu a gumra
rai nrai chye yu shapro ai hte rau, hkom mat
wa ai gade daram na sai hpe mung chye lu
ai. Gumra rem yang, galang lang go n yak
sha mu tam ai, galang lang go mu tam tim
nta de n lu gau wa hkro ai, gumra hte gasat
hkat nna gade lang she hkrap kau yu sangai.
Gumra ni ganing nhten non ai shani go, nam
maling de hprong mat wa, tsam mari lu gau
shapro la jang, lagat kong lam numshe de
bai di gumtong mat rai n wa hkro ai. Laban
du jang Num salun yang de nga mung sa yu
nngai, nga sa tam yang marang htu jang maling
gata de hkrai lagyim mat chye ai, ajan
ja jang go lahkyot gata de walu sa hpun ai
majo tam loi nga ai hte maren, galoi mung
ajum sa jo ai makau hkan she nga ma ai.
Mangai ta du jang u mung gon sa ra ai.
Madung go laban du jang she sa ai, nye a
dui yi hkan mahkam grai hkam ton ai, nam
u amyu myu re grai lu hkam nu ai, madung
go mam, hkainu lagu sha ai yu hpe hkam ai
ga re, gaja wa yu n lu hkam ai lani mi pyi
nnga yu ai. Ngai mayu e yu shan hpe grai
matsat ai, dui yu hpe ahpyi hte akan la kau
nna garap ko noi jahkro ton ai hpang, ju sha
yu yang manu mana mu ai wa she rai nga
hka.


text:
Myitrum Manang ni, Panglung matut-22 bai shagun dat sai. Lawu ga na matsan mayan re ai mungmasha ni manghkang byin ai mare hkan na ni hpe asuya ni lam jarik jaw nna, WP mungdan de dinghku nawng nawng shalun dat ai lam hpe myit yu ai shaloi, mi moi kaw na shanhte M ni a jahkrat da chyalu masing ni rai na masa nga ai re ngu, maram ai. WP mungdan de majan aging gasat shagu, lawu ga de manghkang byin ai lachyum ndai gaw, yumaya n rai na re ngu myit hkawn wa ai. Anhte WP ni hpe manawn masham kaba la ai M asuya ndai ni hpe asum n mai jaw ai majaw, KK hpe tsun dan nna, mahtai she hpyi shaja ga ngu, n-gun jawm la ga lu oi.
JIC
Pinlung aset 22


text:
Rai sa dai ni na bawngban ai hpawng hta kadai dawdan hparan ya na ta? Kadai lapran Slg tai ya nna sang lang dawdan mahtai jaw na ta? Kadai tara Slg tai nna bawngban hpyi shaw ai hpe dawdan hparan shangut ya na ta? Dai ni na bawngban ai hta lapran Slg gaw dung nan dung ra ai ngu mu ai hpa majaw nga yang myen dawdan ai hku sha galaw hparan sa na kun?dai hku rai yang moi mung bawngban hpyi wa saga ai. Nang tsun ai n'dai hku, ngai ra ai n'dai hku nga nang tsun ngai tsun rai ten shama nna mahtai pru wa na lam nnga ai. Hpa majaw annau ni ra ai hpe jaw mayu yang gaw shaning (60) ning hkawt hpyi gasat wa saga ai n'rai ni? Hpa rai duhka hkam nna sutgan ginlut let sutgan kata masha hpyen yen tsin yam masha hku madu lu lawm ai lam yawng sum machyi hkam nna dubru dubra garen gari maling mala kaw naw jamjau hkam ra na rai ta? Dudaw saihkaw asak arang kaba naw bang ra na ta? Lapran Slg dawdan hparan ya ai masha n'nga yang gaw dai ni na bawngban ai lam ngut na n're hte, myen woi ka ai hta annau ni mung poi lum hkra sa shang n'gun jaw lawm ai, shawa ga sa ai hte bung nga ai.padung n'mu ai myidi shim masawp amya hkawm ai hte she bung nga sam ai.
Panglung ga sadi hpe kalang bai gram ra sai nga, prat madang n'nga mat sai nga myen a simsa Slg langai tsun wa sai. Rai yang panglung ga sadi gram mai na kun? Ji woi jiwa ni myit hkrum let bawngban shagrin tawn ai ga sadi sharun kau nna kalang bai mai gram na kun? Panglung ga sadi laika lamang hti hkum kara madaw shut nna kara madaw naw gram ra nga ta? Panglung ga sadi ningnan bai la ra sai nga mai na kun? Panglung ga sadi a jaw she myen hte annau ni pawng wa ai re. Kadai mung kade urawng udat kaw pyaw nga yang kade mai na ta? Panglung ga sadi a jaw myen hte shanglawt rau la ai hta shut kaba langai mi naw nga ai dai gaw myen mungdan ngu shamying la kau ai. Dai ten kaw na munghpawm bawsang mungdan ngu shamying la yang dai ni n'dai daran mung arang n'bang ra na sai. Ya gaw mungkan na chye ai gaw myen mungdan ngu ai hku sha chye ai, anhte mungdan kata kaw kara hku byin ai bawsang law law nga ai, bawsang ni hte rau shanglawt chyum la majaw myen mungdan byin wa ai lam kadai nchye ai. Kachin ngu ai mung ya she chye wa ai re, dai majaw dai ni kalang bai n'sum machyi na hku ladat tam ra ai.myen a ga hkrai la madat nmai sai. Lapran Slg tawn nna lapran Slg ni ga she madat nna bawngban sa wa yang kaja na re. Dai ni kade bawngban tim udi gaw langai sha rai na re. Hpang jahtum gaw myen dawdan ai hta hkan sa ra na sha re.
Ya ten gaw matut gasat sha mai sai, lapran Slg nga wa ai shani she annau ni ra ai mahtai pru wa na re. Madu sari sadang hte dung lahkum hta ngang ngang dung nga yang she kaja na re. Myen a le waw tsun nga ai hpe myit shang sha nga na malai kara hku gasat nna padang dip la lu na hpe she myit nga yang kaja na re. Panglung lam hpe mung ntsun ai sha tinang mungdan hpe tinang nan kade kata mung ntaw ra ai awmdawm shanglawt ai hku nga saga.bawngban sara mung nra sai. Madu ra hku nga saga law.
Uhku a masa si la gawm she rai nga ai.
Haloi mung gasat ga.
Baren Numraw


text:
March 29, bat Lahkawng Ya shani bai, Lahta Sam mung, Sam hpyen dingdung SSA-N dap hte Myen asuya dap lapran KIA dapba 6 ginra e hkying hkum 5 daram kahtap gap hkat ai hta, Myen ni shada da laknak kaba gap hkra ai lam chye lu ai.
Majan gaw Mungbaw, N Ga Hka Zup hte Hpa Ra Pa lapran e byin ai rai nna SSA-N dapba 1 hpyen hpung hpe asuya dapnu 99 gaw hpyen man lahkawng hte jahpawt daw hkying 11 kaw nna shana de hkying 4 daram du hkra gasat ai lam KIA ba 6, du kaba langai Jinghpaw Shiga Dap KNG de tsun ai.
Shawng lam hta SSA-N hpe gasat taw nga ai asuya dapnu 99 hpyen hpung hpe Man Jak e nga ai Myen dap ni laknak kaba myawk 82 mm hte gap garum ai hta myawk si 2 gaw Myen dapnu 99 shara la da ai kaw wa hkrat kapaw ai majaw Myen marai 10 jan hkra hkala mat ai lam dai KIA du kaba tsun ai.
Lahta Sam mung hta asuya dap hte SSA-N hpyen hpung ni gaw March 28 ya shani mung dai ginra makau kaw gasat poi byin wa sai re.
Bai nna March 26-28, Wa mung Pang Sang e galaw ai Miwa ga jarit mayan amyusha rawt malan hpung ni a zuphpawng kaw nna ya yang Sam hpyen dingda RCSS hte Balawng dap TNLA ni lapran gasat hkat ai lam lawan ai hku jahkring na tsun shadut dat sai. Lama na maga ga manghkang bai shabyin ai rai yang, amyusha rawt malan hpung ni rau jawm pat hkum sa wa na re lam, sadi jaw dat sai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
America mungdan kaw shanu nga ai J.W Hkalup hpung sara/sarama ni, gaw de nga sai hkalup nawku hpung ni hte hkalup kanawn mazum hpung ni yawng hpe saw lajin let, June shata 21 ya shani e Jacksonville Jinghpaw Wunpawng Hkalup Hpung nawku Htingnu hta e galaw ai Kachin American Baptist Local Churches Delegate Conference zuphpawng kaw na hkut hkut nai nai bawngban nna,
Kachin American Baptist Association (KABA) ngu ai ninghtan hpung hpe lu hpaw da sai lam shana dat ga ai.
Ndai lawu na gaw Press Release Statement attachment file re.
Ndau shana ai:
KABA Executive Committee


text:
Laiwa sai bat hta sha ngai ya hkring mi bungli gan galaw nga ai shara hpaw poi hpe n pu na sumla ni zawng galaw hpang wa masai, galaw na masin ni gaw grai kaba sam ma ai, Ngai hpe gaw Electronical hte seng ai kaw bungli jaw da ma ai dai kaw Gram ra ai gram gabai ra ai gabai Rai madu myit lawm ai hpe shaman la ai mung tai, Ahga laika sharin ai kaw ahkyu mung rawng rai na, Bungli mahkrum madup mung lu na matu nga n ngai sha aan ya ma ai, Jawng lung Na matu la nga ai ten hpe dai hku ahkyu lu jashawng la ai gaw ngye matu mung ahkyu rawng ai hku mau mada ai ...
Shang hte na mying hpe gaw
MaDu Chye Ai Ahtsam NingJa Nga Ai re
N dai Project hpe hpaw hpang ai na yaw shada ai lam gaw, Bungli n lu shi ai ni matu, N ta kaw madu hkrai hpa mung n chye galaw la ai ni matu, n tai n mai re ni matu,grai nang law ai shanghte yaw shada ai lam ni, dai kaw sharin la mai ai lam ni gaw, Rai chywi, Rai Gram, Rai dut, 4 ya( kani ya) ni ah Ganu Gawa ni hpe traing galaw ai mung lawm ai, madu kasha ni hpe gara hku bai lam woi la na ni hpa ni le i? :)
N dai mung dan gaw kaja sha n loi dik ai hku re, N kung n kan rai na loi bri ai (95 pya) re ni hpe du hkra majoi n dat da ai shang hte chye mai ai hpe galaw shangung da ai hpe n dai project hpe yu na mu lu ai,Dai hpaw poi hpe Mini show ni galaw hkra rai na hpaw hpang da masai, lawu kaw sumla ni hpe yu yu ga.
Shawng hku na yu yu yang
Lagaw Len tawn shara
Recieption gaw N dai
Hpaw Poi rai na shakya da ma ai :)
Jut shara mi hta gaw :)
Kawa Hpung Mung Kaja Tsawm :)
ching hka lam shara mi kaw
Project Mawdaw Mung Mafier mawdaw zawng :)
n dai gaw shanghtin computer gram dung ai shara :)
Sumla loi law na n pu kaw slide show hte bai mtut yu ga kam kam nga jang


text:
3 comments:
- hkunman said...
-
HPa lachyum pru na n-re.......,Hpa kam shara n-nga ai,Myen n-gyi matu mara ni a-matu nga yang nga na.Myen dap ni Ma hkra kalut ma jang she Mai bawng ai.zumhpawng ga law mai ai.
- May 22, 2012 at 1:50 AM
- WTN said...
-
N-dai lang bai Myen n-dai ni maw lanyet bai galaw sai...dai majaw Myen asu ya hpe gaw hpa hku hpa lam rai tim sep kawp n-kam ga. galoi mung sadi maja nga let yu maram, hkrum katut ra na re...Galoi mung anhte jinghpaw WP sha ni hpe masu sha ni sha myit taw ai hpe yu mau mat sai.
Jaw ai lam, malang ai lam, diang hpring ai hpe galoi mung n-kam galaw ai Myen ni hpe n-kam ga.
- May 22, 2012 at 2:49 AM
- tsadum said...
-
Kawng San OO hpang de an hte Jinghpaw ni gaw ra ai lam ni yawng shiga ngut sai, bai nna mungdan lu na matu gasat taw nga sai re myit hkrum na i? e myit nhkrum yang zuphpawng hkum shiga ngup pat di zim sha nga u shiga jang gap kau na na ai i?
- May 22, 2012 at 11:18 AM


text:
NA HPAW DE MYEN LAKNAK SA
Labels: Jinghpaw Mung Shiga
8 comments:
- padang yesu said...
-
Dawi a myit n gun nden laknak dai ni anhte sai rum W P ni a lata,kraw dung hta K K jaw da sai.lam shagu hta ntsang ra na re. Dawi mung,nang gaw ri nhtu hte ngai hpang de sa ndai;ngai chyawm gaw,nang roi rip ai,Israela hpyen laba ni a K K,Zaw nawng zaw wa up ai Yehowa a mying ningsang hte nang kaw sa ring ngai.Yehowa dai ni nye a lata hta nang hpe ap nna,nang hpe ngai sat nhtawm,na baw daw la na we ai:shing di, Hpilisti hpyen laba ni a mang hpe,ntsa malen u ni hte nam rai matse ni hpe ,dai ni ngai jaw kau na we ai:shaloi,Israela amyu hta K K nga nga ai gaw,mungkan ga ting chye lu na ma ra ai:K K a yaw shada ai gaw W P myu sha ni a sharawng aug nga ai AUNGDAWM PADANG HKRUM LAM SHE RAI NA SAI LU.
- April 22, 2012 at 10:23 PM
- sammung ramma said...
-
nbung li hte mi sa sa ba gan pya hte mi hte sa sa gap chya hkrat hkau mu
- April 22, 2012 at 10:34 PM
- sammung ramma said...
-
nbung li hte mi sa sa ba gan pya hte mi hte sa sa gap chya hkrat hkau mu
- April 22, 2012 at 10:34 PM
- christopher said...
-
Ya ten dai ram myen ni gaw hyen n-gun hte malu masha sa she sa taw tim.KNO gaw hpa baw galaw nga kun?tsim tsam wa rai taw i.sa wa myen ni gaw lu rim ai Wupawng myu sha hpe sat nan sat ma ai.KIO/A ni gaw sa wa hpyen hpe lu rim tim bai dat garai myit su nga madai..ti nang hpe sat wa ai hpyen hpe bai masan dum garai chye myit nga madai.
ya mung ning hkap hkap taw mu. lamung hka kaba wa jang hprawng yak na madai.dai jut langai sha ngam sai rai nga tim lamu ga garai naw dam ai nga tsun taw nga mu.yup taw mu.sa wa gaw lamu hku da,ga hku da lung wa nga ai oi.
- April 22, 2012 at 10:56 PM
- hkunman said...
-
N-mai gap jahkrat a-ni..?yu chyai na matu re ni..?
- April 23, 2012 at 1:02 AM
- htan nuk said...
-
htan nuk sai...ya na zawn tai hpyen ni nbungli hte malu masha wa lu htaw sa ai lam ni gaw shanhte na matu awng dang lam hpe grai madi shadaw ya lu na ahkyak kaba langai mi rai nga ai hpe mu mada nngai,dai majaw anhte a shanglawt ginra de laishang wa ai nbungli hpe gaw gap nan gap jahkrat kau yara na re,wa nlu gap jahkrat timung nlu yuhkrat hkra hkapgap jahkrit shama ai lam gaw galaw ra na re ngu mu mada nngai.
- April 23, 2012 at 5:37 AM
- hkunman said...
-
Tinang hpe sat na matu hpyen wa n-htu garang nga ai. hpe chye tim makaw kaw na sha yu taw nga.hpa n-lu galaw ai gaw, KIO.KIA. gaw, DISABILITY.mash hte bung mat nga ai.
- April 23, 2012 at 10:22 AM
- jauhpa said...
-
Shoulder hold surface to air stinger missle like they use in Afganistan is the source. Kachins abroad pls find link to be bought in arms dealers.
- April 24, 2012 at 3:10 AM


text:
AKE HTE SINBO LAM MAZUP KAW GAP
Labels: Jinghpaw Mung Shiga
1 comments:
- la htaw brang said...
-
Grai ka ja dik sai.dai zawn shang gap ra sai re.
jau kaw na.dai zawn myu ka ta ma kau de shang gap
ya nga yang gaw..an hte a myu sha ni nga ai.ma re ka htawng de myen sa wa ni n du zing rit lu na re.
ya dai zawn myu ma kau de sha gap ai.grai ka ja dik sai lam re..ma re ka htawng hpe mung lu ma kawp na re..dai n rai yang gaw.myen sa wa ni ma re ka htawng bu ga hkan e j.p.myu ni hpe zing ri na ma tu myen sa wa ni lung wa na re..myu tsaw ni e yaw ra sai.la mau taw n mai sai.
- April 27, 2012 at 11:05 PM


text:
5 comments:
- padang yesu said...
-
KK chyeju hpe grai shakawn ai.WP Kachin an nau ni kam sham ai myit rawng nna,kam shut ai hpa mung nlawm nnga ai sha rai yang hkrak AUNGDAWMPADANG de hpawtni hprani rai yang teng sha MADU ap jaw shalai ya na re.A ra law,na mayu dik ai ndau shabra MARA RAW AMING gasi wa she rai nga law,wenyi myit kraw kahkyin gum dim n gun makru ningja nnan kalang bai rawt sai.K K a man mung chyurum WP sai rum man hta mung mai kaja dik,chyalai tsawra myit rai sai.yin la ga.tinang kanu Dap de bai lau2 yajang kahkyin wa ga oi..bu hkawm wa.sim sa nga u ga.
- June 7, 2012 at 2:45 PM
- gunlahpai said...
-
Grai na gabu la sai law. N shung si she rawng nga hkra gabu la Ngai. KK hpe mung chyeju sha kawn ai. Ya na zawn X'du a tsawra myit hte Mara raw ya hkat ai lam gaw Awng Dang lam a ning Pawt GABA rai sai. KK a man e mung Maigan Wa a man e Mung Grai Manu Dan la ai shiga kaja she rai nga ai.KIO/A hte WP sha Ni hpe God bless,,,,,,
- June 7, 2012 at 4:40 PM
- utu said...
-
Kaja dik ai n dau laika rai nga ai.Hpyen Dap hpyen hpung tinang hkai gumhpraw lu nna,hpaw ninghtan, de a ningbaw kaba galaw mayu, manang ni galaw ai hpe n kawng n shawp rai galaw nga ai ni hpe tsun shadum da ai rai nga ai.
- June 8, 2012 at 3:22 AM
- Naw Kham said...
-
1) W.P amyusha ni a mungmasa pandung gaw Awngdawm shanglawt (Independent) re.
2) W.P amyu sha ni gaw Gumrawng Gumtsa W.P Mungdan gaw gap na.
3) Shanglawt lu wa ai hte Demorcratic of Kachin Repubulic Asuya hpe gawsharawt na.
lahta na pangdung hpe madi shadaw ai ni, myit hkawn ai ni latagindun let jawm rawt sa wa saga, ngu ka ra ai re, ndai n dau laika hpe ngai hti yu ai hku nga yang, KIO/KIA kawn bra mat ai Jinghpaw laknak lang uhpung ni hpe kanu KIO/KIA de bai pawng mat na matu tsun da ai zawn zawn sha rai taw ai, kaja wa awmdawm de sa ga ngu ai hkrang n rai taw ai, atsawm she naw hti yu ga.
- June 8, 2012 at 9:15 AM
- hkunman said...
-
Gaja dik ai daw dan ai lam re.
- June 8, 2012 at 2:23 PM


text:
时间:2017-05-08 18:39:32 来源:德宏团结报
Gaja arong kumhpa lu ai ni.
Shata 4 nhtoi 22 ya shani, “Miwa mung hkringhtong htaphtuk sari hkam sha, maumui mausa madat let gaba wa” ngu ai hpe lachyum madung shatai ai “Miwa ga mahkrai” lamang ko na maigan jongma maumui hkai shingjong poi go Sakhkung sara kolik jong ko galo lai wa sai.
Mu lamang hta sa lom ai amat jo sara ni go maigan mung h te pong galo jom htinglet dap ningbo Yi Shan Shan, dap up ningtau Chyang Yi Byin, Miwa laika sharin hpung mu madu Chyang Lui Mui, Sara Sun Lui, sara Hkye Se Len ni re. Dai shara hta sa du lom ai manam go Sakhkung Sinhua laika dut seng gung mani na ningbo ni rai ma ai, shanhte sa garum jo ai Sinhua laika seng laika hti lakmat go jongma ni hpe mana maka gabu shangun nga ai. Bai nna ndai lang na lamang hta lom ai go 2016 ning hta shang wa ai maigan jongma hpung lahkong na jongma ma hkra hte hte, maigan jongma hpung madu sara, Miwa mung hte maigan mung wunhpom rapdo na jongma ni re masha marai 100 jan ni rai nga ai.
Yi Shan Shan shingjong lamang hta “Ndai lang ning rai nna maumui hkai shingjong poi galo ai ko nna go, jongma ni madu a Miwa ga madang shatso la, madu a hpaji madang hpe masha man de shadan shadong dan, Miwa ga tsun shaga n ten shaja la re hte rau, jongma ni shani sha- gu laika hti shakut, laika lachyum htai, laika hpe sara gaba shatai, prat tup laika hti shakut hkrat wa na hpe myit mada ai” nga tsun u ai.
Ame shong mano la ai ko hkan nna, Myen mung hte Lau mung na jongma marai 13 ni go buhpun atsom mon sumli la nna langai hpang langai rai shingjong punra hta maumui lung hkai shingjong hkat hpang wa masai. Shingjong shara hta la-hpok hte pre, mani hte ro nga, lo htam ai sara jongma ni go maigan jong ma ni sharin lado langai mi jan hta sharin la lu ai nsi hpe grai yu gabu ya nga ma ai. Jahtum e, Myen mung jongma Sai An Lai ngu ai Sam gasha go 《 Nampan gumhpan gaman pon ai ma gasha》ngu ai maumui hkai nna nambat langai lu la sai.
Miwa laika sharin hpung na sara Sun Lui jahtum e ginchyum ga dat ai shaloi, jongma ni sharong shara rai shakut sharang let Miwa laika ding yang sharin achyin la hkrat wa nna grau gaja ai nsi lu la na matu myit mada ai nga nna n-gun jo dat sai.


text:
Jinghpaw Wunpawng Hkalup Hpung (KBC) a labau shang masat Manmaw Ginwang Sinlum, Pangmu mare na Nawku Jawng kaba (Dr. Ola Hanson Masat Nawku Htingnu) hpe myen hpyen ni gaw March (13) ya shani jahten shaza ya lai wa sai lam shiga na chye lu ai. Nawku Jawng na Hpung Masha jahpan laika buk ni yawng hpe mung wannat kau ya lai wa ai lam, Sinlum Pangmu Duwa Rev. Lahpai Zau Tu aru arat ni a Lahpai Du Nta kata Dawdap kaw Myen Hpyenla ni ndai zawn ayai aya hpya kau nna arung aria ni hpe mung shaw la kau ya ma ai lam shiga na chye lu ai.
SINLUM PANGMU KBC NAWKU JAWNG MYEN NI JAHTEN
Jinghpaw Wunpawng Hkalup Hpung (KBC) a labau shang masat Manmaw Ginwang Sinlum, Pangmu mare na Nawku Jawng kaba (Dr. Ola Hanson Masat Nawku Htingnu) hpe myen hpyen ni gaw March (13) ya shani jahten shaza ya lai wa sai lam shiga na chye lu ai. Nawku Jawng na Hpung Masha jahpan laika buk ni yawng hpe mung wannat kau ya lai wa ai lam, Sinlum Pangmu Duwa Rev. Lahpai Zau Tu aru arat ni a Lahpai Du Nta kata Dawdap kaw Myen Hpyenla ni ndai zawn ayai aya hpya kau nna arung aria ni hpe mung shaw la kau ya ma ai lam shiga na chye lu ai.
Labels: sumla
4 comments:
- hkunman said...
-
Chyeju hte n-dai zawn re sumla ni hpe a-tsawm zing n-na,UN, USA, Singna mungdan de, mungkan de shabra dat mu,n-dai zawn re ni gaw sakse re,
- March 23, 2012 at 12:47 PM
- Wunpawng Langchyi said...
-
N dai gaw kachyi mi mung n mai hkap la ai, anhte makam masham hpe roi ai hte makam masham ahkaw ahkang lam ni tawt lai hkrum ai lam rai nga ai. Dai majaw n dai lam hte seng nna Jinghpaw Wunpawng Hkalup Hpung Ginjaw (KBC) kaw nna n dai lam hpe tsep kawp n hkap la lu ai lam hpe statement shapru ra na re hte UN de n dai zawn re lam sawk sagawn ahkyak la ya na matu tang shawn ai lam ni hpe galaw yang kaja na re. Hpa majaw i nga yang KBC gaw tinang a n pu kaw nga ai buga hpung hte hpung masha, hpung labau ni hpe makawp maga ra ai lit nga ai majaw re, KBC gaw . Rai sa KBC hku nna n dai zawn galaw dat ai marang e Myen ni shaga jahkrit ai lam ni, mang hkang tam ai lam ni gaw nga wa chyalu rai nga ai. Dai hpe mung gaw n tsang ra na re hpa majaw i nga yang anhte kaw e anhte Kamsham ai Karai Kasang lawm ai hte hpung masha n law htum 400,000 ram nga ai. Dai majaw gaw KBC hku nna galoi mung tsun nga ai Hpung masa hte mung masa gaw kaga ga re ai wa mi nga tim ya gaw gin hka nga n mai na sai. Mung masa n ngwi pyaw yang hpung masa mung gra hku ngwi pyaw lu na n rai, Hpung masha ni yawn hkyen jam jau hkrum nga yang nawku hpung mung gara hku n galu kaba wa nga ai. Dai majaw gaw KBC hku nna Karai Kasang a Myi man hpung masha a myi man tau let gwi gwi galaw sa wa yang hpung masha ni gaw gwi gwi tsap nang na sha rai nga ai.
- March 25, 2012 at 11:45 AM
- zwe ka byin said...
-
ငါလုိးမသား ဗမာေတြ
- October 30, 2012 at 9:16 AM
- Anonymous said...
-
How you react on unjustice is showing your identity.We ahve to learn something from Muslim.
- December 20, 2012 at 1:02 PM


text:
An hte kachin ni majan hpan 3 hte hkrum nga sai re,rai tim gara majan kaw mung hkrat sum mat ai lam nnga ai.hkrum nga ding yang sha naw re.Dai majan ni hpe dang hkra baw nu law law shakri nga ga,Karai hpan da ai amyu ni hkrat sum lam nnga ai hpe mu lu ai,sadi maja let zai ning gawn ladat hte shamu nga ga.
Lama na laiza maija yang,hte Kawnghka,pangwa ginjaw zawn re hpe Lam amyu myu hku nna tai hpyen ni zing wa yang gara ladat hku bai shaw la na?nzing hkrum hkra gara hku galaw na?shing nrai ginjaw hpe shara myi kaw bai di na?Ning baw ning la ni hpe rim nna shagyeng hkrum jang gara hku,Central control gara ladat hku....
Ga shadawn tai Hpyen wa zing mat ai shaloi gara hku mung nmai bai la sai gin ra hpe, ya kaw nna auto bawm tinang nta tinang lup da nna tawn kau da nna hpyen ni shanu nga ai ten kapaw kau na?ga shashadawn she re lu yaw...
Dai gum shem hpyen ni a ningbaw ,du ni hpe NG 7 SARB plan hte tsan kau na, e ndai zawn re zai ladat ni zeng rai sana re ngu kam ai.
Gumshem hpyen wa gaw shada galaw hkat nna mang hkang shabyin na lam gaw kachin group ni yawng chye chyalu rai sana re ngu kam ai.dai re majaw gara ladat hku dai hpe laidi na lam mung nga na sai.
yaten u ga amyu baw sang hpu nau ni hte pyi myit hkrum gasadi lada sai ten re,
an hte Myu wunpawng shada gaw grau nna Kata lam zeng rai na sai ngu kam sai.ntsa hpyi kaw chyawm gaw hpyen gum shem wa hpe nsam myu myu madun nna shama tawm ra ai ten rai nga ai.
Laja lana shiga bai gahtet jang ( SHIM )plan bai matut na.
Note: An hte gaw Gasu gabrawng Terra nre(No terra).Shing gyim nga pra ahkaw ahkang Human right hpe ra sharawng ai ni re.An hte hpe roi sha ai Gumshem hpyenhpe ning hkap ai ni rai nga ai.


text:
Dr. Zau Htung
World Zomi Congress (WZC) Kawn JLH Texas Kachin Hpe Tsin yam alu $ 13013.90 ap ya
24hrs in hunger peace vigil invitation Feb. 3, 2012
Hkungga let,
Yawng hpe Feb 3ya shani hkying 24 lu sha gam simsa let n-gun madun ai lamang de shang lawm na matu saw shaga dat nngai. Amyu sha lam hta,
Gum SanGinlam :Hkying 24 lu sha gam n-gun madun
Date : Feb 3rd, 2012
Date : Feb. 4th, 2012
Time : 9:00 AM-9:00 AM
Location : The White House 1600, Pennsylvania Ave. Washington, DC
Contact Email : nsanggumsan@gmail.com
Contact No.: 202-500-5076
Education
Manang ni yawng hpang de Maukkha megazine .pdf file ni sa ya ai.
Community kaw bungli galaw taw ai ni yawng, hpaji sharin taw ai ni
yawng, shawa bungli galaw na myit taw nga ai ni yawng a matu akyu
rawng na re, ngu myit mada let shalai dat ya ai.
Tinang na kaga manaw manang ni hpang de mung bai mai shalai ya ai.
Shi na Website mai hpaw yu hti jang grau kaja ai..Educational website
tools re..
Ndai Website hte kaga website links ni mung sa dat ya ai..
www.maukkha.org
http://www.myanmar-network.net
http://www.khanacademy.org
Omaha, Nebraska WP/
51/52 ANNIVERSARY OF KACHIN REVOLUTION DAY
Rawt malan ning htoi sadu shang lawm na lam saw shaga ndau laika,
[51] NINGHPRING [52] LANG NA RAWT MALAN MASAT NINGHTOI
' Raising Awareness Human Rights Violation in KACHIN ' Event ,Toronto ,CANADA ( Jan 7 , 2012 )
"RAISING AWARENESS HUMAN RIGHTS VIOLATION IN KACHIN STATE". Anhte n,dai lamang galaw ngut ai hpang Canada asuya ningbaw ni gaw JingHpaw (KIA/KIO) ni a lam chye mayu ai nga n.na Professor Maran LaRaw hpe Ottawa (The Capital city of Canada) de saw shaga la ma ai.
(Jan 9, 2012,shani hkrum shaga na lam re)..
By: FB kachin-Canada
64 Lang na Jinghpaw Mungdaw Masat Ninghtoi lamang USA
Jinghpaw tsinyam garum na, Indianapolis kaw zuphpawng
Amerikan mungdan Indiana mungdaw Indianapolis kaw shanu nga ai, Jinghpaw hte hpu nau Hkang amyusha ni gaw January praw 2 ya shani zuphpawng galaw nna ‘Myen mung dingdung daw Jinghpaw hpyen yen tsinyam ni (IDP) hpe garum na alu tam lamang ni galaw sa wa na lam’ daw dan sai lam chye lu ai .
Tsinyam alu tam ai hta, “Duwa na February 20 Hkang Amyusha Nhtoi (Chin National Day) poi lamang hta Jinghpaw shat malu masha dut na hte Raffle (gam chyam lakmat) hpaw poi lamang galaw na matu myit hkrum dawdan da ai,” nga nna, zuphpawng shanglawm ai Slg. Lahpai Zau Lawt kawn KNG Jinghpaw Shiga Dap de tsun wa ai re.
Shi matut tsun ai hta, ya na zawn galaw ai gaw, Jinghpaw mungdaw kata hta matut nna garum ningtum ni ra kadawn nga ai, yak hkak hkrum nga ai hpyen yen masha ni hpe garum lu na matu hte, Jinghpaw Wunpawng amyusha ni hte Hkang amyusha ni gaw sai rum ai hpu nau ni re ngu ai hpe sakse madun ai hku nna mung galaw ai lamang re nga tsun ai.
Maning laman mung, Amerikan mungdan hte mungkan shara shagu chyam bra nga ai J.W sha ni hte kaga hpunau amyusha ni gaw alu tam ai lamang amyu myu hku nna lamang ni galaw let, Jinghpaw tsinyam ni hpe dangdi dangdep ai daram garum wa sai rai nga ai.
Dai hta Australia mungdan hte kaga mungdan ni hkan du nga ai, Hkang hpunau ni kawn, lai wa sai 2011 ning hta, Jinghpaw mungdaw kata na hpyen yen tsinyam ni a matu Myen gumhpraw kyat sen 500 daram garum wa sai rai nga re.
Jinghpaw mungdaw kata, majan matut manoi byin nga ai rai nna, hpyen yen tsinyam ni mung grau law jat nga ai hte, ya ten Wunpawng Mungdan Shanglawt Hpung/Hpyendap (KIO/A) up hkang ai shara ni hte Miwa ga jarit de du nga ai hpyen yen tsinyam 50,000 jan rai sai re.
Hpyen yen tsinyam ni law wa ai hte maren, garum ningtum lam ni grau ra kadawn nga ai hte, Mungkan Wunpawng Hpung (UN) a rung lakying ni rai nga ai, Yangung daju UNICEF, UNHCR hte UN-OCHA rung na Myen magam gun masha ni gaw maning December 12 ya hta KIO ginjaw Laiza tsinyam dabang de kalang sa du garum jaw ai hta lai nna, matut garum jaw ai lam n nga shi ai.
bY:KNG/chin/kachin USA news group
JINGHPAW HTE HKANG INDIANAPOLIS KAW TSIN YAM NI A MATU BAWNGBAN
1. Chin National Day poi lamang hta Jinghpaw shat malu masha dut na
2. Raffle hpaw poi lamang galaw na myit hkrum daw dan saga ai.
Gat dut poi shabyin shatai komiti ni hpe mung Jinghpaw the Hkang salang ni hpe san da sai the bawngban ai lam hpe awngdang let shangut la saga ai.
by:JPkasa/USA kachin shiga dap


text:
Jing Hpaw Mung Daw N htoi hpe KNO Malaysia kawn woi awn let 10/1/2009 shani 2:30 pm - 5:00p hta htap 14 City Tower ,Kualalumpur KCF gawk shara mi hta Masat masa Galaw lai wa sai hku re.
KNO Malaysia a mu madu Slg: Hpauyam Jaw seng mai kawn tinyang up,Shd: Labang LoiLi wawm,Labya Shanlum ni kawn labau zing,Sara Hpauroi Naw kawn hpawng hpaw kyu hpyi rai nna hpawng hpe shawng nnan hpang wa sai.
KNO Malaysia a Ning Baw Nsang Htoi nan kawn Du sa ai Nuwa myit su ni yawng hpe Hkalum ga hte hkap tau la sai.dai hpang Wunpawng mung dan mahkawn hpe mung shawa yawng rau jawm hkawn let mung dan Dawng hkawn hpe hkung ga jaw sai.
Sara Labya Laring kawn Jinghpaw Wunpawng myu sha tai na ahkawng a hkang Jaw da ai Hpan Karai hpe chye ju dum ai,Jinghpaw myusha tai lu ai arawng la nngai ngu yawng hpe Hkan tsun ndau woi awn nhtawm,
Yesu a mung masa,Yesu a myu tsaw masa,shing gyim ahkaw ahkang ndai lam ni hpe Hpan Karai a ja chyum ga hte lakap nna n gun myi alu rai hkaw tsun dan sai re.
KNO Malaysia a Hkyit hkai dat kasa Shd: Nka zau tawng kawn KNO gin jaw a mung ga yawng hpe hti ndau ngut ai hpang,
1. Mung Kan ntsa Kachin state day,Mungdan...............( Grin nga u ga)2
2. JWP mungdan shang lawt lawan ....................( Lu u ga )2
3. JWP mungdan hpe jahten sharun taw nga ai hpyen ni yawng lawan ..........( Hkoi mat wa u ga)2
Ndau nsen hte woi awng matwa sai hku re.
Hpang jahtum hku nna Duwa Marip la Ja ( WMR a tara kasa,Myen mung Democracy hpung May myo /Pyi oo lwin, mung daw dat kasa usa) kawn Kachin state day byin pru wa ai labau hpe a zin ayang yawng chye na lu hkrai hkai dan sai.
Duwa Marip Laja a mung ga hta lak lai ai ni gaw " ngai history labau hte jawng ngut ai re,myen mung na Pagan nyawng oo hkan labau sawk sagawn hkawm yu sai,Myen mung hta jau dik du nga sai ni gaw myen nre,Ethnic(taiyinta) ni she re,gashadawn Mon,Yahkai,zawn re ni gaw jau dik re hpe mu lu ai,Myen a kum la hpa nmu lu ai,myen ngu gaw labau hku yu ga nga yang mani mana gara jut kawn pru wa kun pyi nchye ai ,labau hku nga yang myen hpe hpa hkrit nra ai,Laknak lang nna greng taw ai sha re."
Myen a hkaw hkam wang ngu na mung num hpu she lun re hpa mung nre ai shara ni re,1800ning nnan daw English mung maden lung wa ai shaloi hkap gasat ai ava(Inwa hkantat) nga ai mung hpa nre,num hpu hte mawng re inwa hkaw hkam hkaw kawn yu dat yang eyawadi hka kau kaw du taw ai English Mung maden hpyen sang hpaw ni tup re mu jang,hkrit kajawng hpa nchye galaw nna Kata labu nbu ai myen ni ram daw mahkawng la nna labu malu shangun nna Hpyen sang hpaw nga ai maga de maidang gadawng dan sha ngun ai,English ni gaw tsan ai kaw na yu yang hkring myi gaw mau ai,myen ndai ni mung kan e gara kaw mung nmu yu ai laknak nnan she lang nga ai,atsawn she bai yu ga nga nna mawk gap bang dat ai.Dai hpe (inwa hkantat) nga nna yazawun,labau hkai ai rai ma ai,
Sama Duwa a lam,Duwa Lahpai Zau lawn a lam,Duwa Zan hta syn a lam.Mungdaw mung dan ,shanglawt,Pati a lam ,hkum hkra tsun sang lang dan sai,Mung masa pati hpe jau dik hpaw hpang ai gaw Sama du wa re lam mung chye lu ai.1938 ning English prat kawn Shanglawt hpung ngu nna sama wa pati hpaw hpang sai lam mung chye la lu ai.


text:
Bum Chyangau
Pipe Line lu shalai na matu
Miwa gaw Myen hpe laning mi US Dollar Wan (150), Sumshi ning a matu Dollar Wan
(4500) jaw ra na ma ai. Bai nna Myen ni hku nna Miwa kaw na hkoi da ai
gumhpraw Hka Dollar Wan (3,300) re lam
chye lu ai. Dai hku nga jang Myen ni gaw Miwa a Hka wa tawm na matu shaning
(22) ning Wan sau (Petro) ni hpe majoi shalai shangun ra na masa rai nga ai. Dai
Pipe line galaw na matu Myen sawa hpyen ni gaw Ginwang (22) kaw na mung masha
ni a yi sun hkau na ni hpe n-tara ai zing la nna shanhte a kashu kasha ni a
mying hte Miwa company ni hpe Eka mi Dollar hkying, mun hte bai dut sha ai lam
chye lu ai. Pipe Line shim lam amatu Miwa hpyen dap, dap dung (44), hpyen n-gun
(13200) hpe mung shara jaw ra na hku re. Shaning (30) ning nga jang, Pipe Line
grup yin na Myen, Sam ni gaw yawng hkra ngu na daram Miwa tai ma nna, shaning
(50) hta Myen mung daw chyen n-kau mi hpe Miwa ni gaw n-gasat ra ai madu sha
kau na masa hpe mu mada lu ai.
Tinggyeng akyu hpe sha yu chye
ai Myen sawa hpyen Du ni gaw Munghpawm mungdan hpe ahkyep alep di nna dut sha
taw nga masai re. No-(2) hku nna, ndai Pipe Line gaw Miwa mung e Investment
arang kaba sa bang tawn ai Mungkan ting na Company ni a matu ahkyak dik rai nga
ai.Wan sau nlu shalai nna Myihprap wan kadawn mat jang dai company kaba ni mang
hkang pru sai. Shanhte a jak rung ni lu shakri sana n-re. Miwa a matu mung Shat
Di ga mat ai hte bung na.
No(3) hku nna, Myihprap wan
ning ra mat jang American, Russia, North Korea ni hte shing jawng nga ai Nuclear
Plan ni mung hpang hkrat mat na.Yawng hkra hpe ginchyum dat yang- Miwa a matu
Pipe Line gaw Asak, Sai lam re hpe mu mada lu nga ai. Dai majaw Indirect gumwai
hku nna annhte hpaji daw ra na saga ai. Myen ni Dap Ba (4) de tawt lai shang wa
ai majaw ngu ai Reason jahpai nna (shn) shut masu nna shanhte a Pipe Line ni
hpe sa kapaw amya kau ya. Sorry yaw...Myen hpe gap ai ngu Pipe hkra mat sai. Myen Dap ni hting nut
mat jang chyawm dai mang hkang nga sana n-re . Le htaw ngu “ Pipe
Line Opration” galaw ra saga ai.
Hpang jahtum Miwa ni Wan sau, Gas ni dum hprut nna kyin gadau wa na. Miwa gaw anhte hpe abawk wa na. Ra hkan wa
sana. Shaloi- Miwa a Weigh hte Myen Gwi
daw ni a Maidang htawng ya, Baw dinghkrak ya na grai manu mat sai.Mung masa,Hpyen
masa lam ni hta n-tsa kaw na anhte jum tek lu sana re. No.(2) Mungkan majan na
zawn Sinat hpai nna gasat hkat ai prat n-rai mat sai. N-dai tsa ban (21) hta
gaw Baw nu, Nyan hpaji hte shakrip hkat ai ten rai nga sai. American ni Mungkan
ting hpe jum tek nna Control lu galaw ai gaw Hight Technology (Hi-Tec) a majaw
rai nga ai.
Ya pyi- Miwa gaw Myen hpe
Shanglawt K-I-A kade gasat shangun tim maka n-kap ai majaw anhte Wunpawng sha
ni hpe myiman bai shatsawm wa masai. Dai gaw Miwa mung jarit mayan hta hpyen yen
Dabang (4) hpaw na tara shang ahkang jaw wa ai lam rai nga ai.Lam mi hku tsun
ga nga yang ‘Myen hpe hpang kaw na Wan nawn nna Jinghpaw ni hpe gasat shangun
ai gaw shanhte n-re’- ngu ai hpe magap kau ai Trick sha rai nga ai. Dai hta
n-ga, American hte pawng nna shi hpe shingdit lahkat wa nga ai ‘Myen’ hpe ndai
hpyen yen dabang kaw n-gun la,da hpran gasat mu ngu ai lachyum hku nna mung mu
mada lu nga ai.
“Sharam” kaw na na Baw daw di shadat, Woi kaw na Nmai daw
makret sha dat rai nyan daw amyat htuk
Baw nu shachyai taw ai Prangtai hte
lachyum bung nga ai.Dai majaw n-sam galai, Side change chye ai Miwa hpe mung
grai sadi maja nna ganawn mazum ra na ga ai. American ni hku nna mung shinggyim
ahkaw ahkang hpe Degree htum hkra tawt lai taw nga ai Myen hpyen Gwi daw,Gwi
ran, Gwi chyit, Sawa, Nat Sanam n-dai ni hpe Ladi sharat, Myi n-gyeng hku yu taw
sai re. Raitim Myen Sa wa hpyen ni gaw Simsa lam --Simsa lam - nga ai nsen
shapoi masu nna 2013-ning Febuary (19) ya shani S-S-A Sam hpu nau ni hpe sa
htim gasat ai hta n-ga,Wunpawng hpu nau Lisu (100) jan hpe Gwi si Min Awng
Hlaing wa Sinat laknak htuk jaw nna K-I-A Shanglawt ni hpe gasat shangun na
hkyen nga ai lam chye lu ai.
Grai myit ka-un, myit machyi na
zawn nga ai shiga rai nga ai.Wunpawng an
Nau ni hpe myi man Dihkama chya ya nna shada sat hkat shangun na masing rai nga
malu ai. Hpu nau Lisu ni e- anhte gaw moi Jiwoi, Jiwa prat shanat kaw nna, Labau
rum myit mang hkrum let rau nga ,rau pra hkrat wa ai ni rai ga ai. Mani mana sha
mu chye hkat ai Myen Sa wa hpyen ni a ga hkum na yit mu. Nanhte Lisu hpu nau ni
hpe Myen Mung Mungchying sha (Citizen)
shatai la woi ai gaw anhte Jinghpaw hpu
nau ni she rai ga ai. Myen Gwi si, Gwi daw ni n-re. Dai lam hpe loi mi tsun dan,
hkai dan mayu nngai.
‘Hpu nau Lisu ni a lam’
Hpu nau Hku Lung Lisu amyu ni
hpe Inglik ni Burma nga nna tsun ai Mungchying sha Ru di jahpan hta chyarang
lawm lu hkra Kachin Sub-state Council hku nna 1946-ning hta e Inglik Asuya kaw hpyi tsun hparan ya sai. Dai majaw Lisu
hpu nau ni hpe Inglik ni gaw- Myen mung Ru di masha hku nna hkap masat la ya sai re. (Lisu hpu nau
ni a Ginru Ginsa Buga gaw ya aten na Miwa mung rai nna, anhte W-P sha ni hte
rau nga, rau pra hkrat wa ai Hpu nau ni
rai ga ai. Laika ka ai wa).
“Howa Duwa M.Hkun Hpung a Labau”
By-Maran Brang 1975-ning,
page-(54) ,First Edition .
Chyurum ai
Wunpawng myu sha ni e-------,
Labau n-chye yang anhte gaw Rudi kata, Rudam dam ai
amyu ni tai mat na ga ai. Dai hta n-ga,
kaga amyu ni a yu kaji, roi rip dang sha ai mung hkrum
mana ra na ga ai. Dai majaw Rusai Labau gaw myu sha langai mi a matu Manu dawdan n-lu ai Sut
gan hte Myu hpe makawp maga ai
N-tawng Nhtu mung rai nga ai. Dai majaw dai ni na Myu tsaw
Mung tsaw ai Prat ramma ni hte, htawm hpang na kashu kasha ni chye da lu na
matu shawng de na anhte a Jiwoi, Jiwa
ni shakut shaja lai mat wa sai Labau
Mau byin ni hpe loi mi tsun dan mayu
n-ngai.
“Kachin Sub-state hte
Council byin pru wa ai lam”
Myen mungdan hpe 1942-ning April shata kaw nna Japan ni
shang gasaat up sha hpang nna, anhte Jinghpaw mung masha ni hpe Inglik Asuya
kaw hpyen bungli galaw ai ni re nga kaga amyu ni hta grau zing ri ma ai hpe
yawng naw dum nga na ga ai. (Myen mung
dan=Burma gaw Inglik prat hta India
mungdan a State langai mi hku sha rai nna “Burma State” nga shamying nna Gala
mung kaw nna up hkang ma ai re. Ya na Kachin State hte lachyum bung nga ai.
Laika ka ai wa).
Inglik hpyen dap na n-htang pru wa ai Jinghpaw hpyen
Du, hpyen la ni hpe mung shinglang matep,n-tsin jaw jahkru amyu myu zing ri jep
ai mung hkrum shajang saga ai. Mung masha ni hpe mung Heho ngu ai Japan hpyen
dap hta Kuli (shangun ma/ n-chyang mayam) galaw shangun nna adip arip re ai hta
n-ga,Japan hpyen hpung ni a matu Ration lu sha, U,Wa yam nga ni hte Mam, Hkai nu
kaw na hkawt manu kaji kajaw sha jaw nna Japan ni lahkawn sha lai mat wa
masai.1943-ning March the April shata hta hpyen Du kaba Wing Gate a hpung ni
n-kau mi Sam mung de du pru wa ai hte gade nna yang Inglik Asuya ni gaw
Alliance “Myit hpawm mungdan hpyen hpung”
ni hte rau Japan hpe bai n-htang
gasat sai re. Dai ten hta Sam mung na W-p Jinghpaw n-kau mi gaw Miwa ga Khwe
Ming hku nna Ku Gang ga Sap Hkung hka sinpraw
hkran de du nga ai Inglik hpyen kin-yu hpung hte matut let Japan a shiga
ni hpe htawn shalai ai bungli mung galaw lai wa yu saga ai.
Jinghpaw ni n-dai zawn galaw wa ai lam hpe chye nna Japan ni
gaw Jinghpaw ni hpe grau grau zing ri wa masai. N-kau mi hpe rim la nna sat kau
ai mung hkrum sai.N-kau mi ga n-hkun e rawng shakyet sat ai mung hkrum sha lai
wa saga ai re. Ning rai garum la na masha hpe la dingda nga yang, Hu Bren Pung
Swe na Subeda Duwa zau Bawk gaw Jinghpaw hpyen la dingsa (70) hpe lahkawn
shingyin la n-htawm Japan hpe shawng gasat hpang wa sai.
28-11-44 ya shana captain Kumje Tawng ( Yu-ngwi shayi K-Ja Nu a kawa) a hpung nigaw Mung Hawm pa e
N-bung jawng the gumhtawn hkrat, 29-11-44 ya shana Duwa Zau Jun gaw Japan hpawng rai nga ai Loi Kang makau Nam Hwi pa e N-bung
jawng hte gumhtawn hkrat ma ai.
(Myitkyina mare Mali hka kau Zau Jun lam gaw n-dai Captain
Zau Jun hpe shagrau nna shamying tawn ai
Mawdaw lam rai nga ai. Laika ka
ai wa.) N-dai
Force -136 ngu ai Kin-yu dap
,Levy dap ni hpaw let Hu Bren Mung Wun
pa e dap langai mi bai hpaw nna gasat kri bang wa ai hte rau American
Ranger (101) dap ni mung Jinghpaw mungdaw maga de na bai du pru wa shajang mara ai majaw Jinghpaw
ma, Wa ngan La ni hte Nga rem Brang ni
kaw du hkra Japan hpe gasat shaden ai hta n-bung Laru zawn hkan rawt kamawng
nang wa masai. (Laika ka ai wa a kawa Howa
Zau Gam gaw n-dai American Ranger (101) Tank Corp (Tengka dap ) na Intelligent
(Kin-yu) rai nna, shi a Service Officer
gaw Lieutenant Melcom Mackenzie rai nga
ai.)
Japan prat hta Hu Hpyet, Bang Gai , Ura Bum, Na Noi hkan na
mare masha ni Num ni shat shadu sa jaw, Dingla ni Nri numjawn hte n-ta sin, lam
hkap, Shabrang Wa ngan ni shawng lam de gasat
rai ai hpe naw dum nga shajang na ga ai. Subeda Duwa Zau Bawk hte shi a hpung ni gaw Japan ni Tamung Nye nna rawt ai hte rau
15-1-45 ya shana de Tamung Nye e dap sa jung let hpang de rai jang grup yin na Levy hpyen la
yawng gaw (1200) daram du wa sai re. 1945-ning Febuary shata praw kaw nna
Tamung Nye mare kaw grup yin de na Ginwang Du salang myit su ni, mung masha ni
hpe shaga gahkyin let zuhpawng ading ding sha galaw hpang wa sai.Shing rai
hpawng hpang ai hte lani mi na Du salang hpawng hta gaw anhte Jinghpaw ni mung
ging dan ai ahkaw ahkang lu ra saga ai
hpe Inglik Asuya hpang de shana ya mi. Anhte Jinghpaw ni hpa galaw nga ai lam
hte Inglik Asuya hpe gade mi garum nga
ai lam mung shana ya mi ngu India de bai n-htang wa hkyen nga ai Captain Kumje Tawng hpe jawm htet saga ai.
April shata hta Ga Leng Kungsa na Inglik Asuya rung Kutkai mare de htawt
jung sai majaw Sinli ga ting na Jinghpaw masha yawng gaw kabu gara ai myit hte
Kutkai de bai sa jawm hpawng shajang masai. N-dai aten hta hpyen Du hpyen la
dingsa ni shabrang Wa ngan La ni gaw Ranger (101) dap bai n-htang hpaw
la n-htawm Lawu Sam mung daw de Japan hpe naw matut gasat nang nga ma ai
re. Ning rai Japan matse hpe gasat manga kau ai hta Jinghpaw ma ni, Du daw sai
hkaw ai hte sut gan ni sum machyi lai wa saga ai majaw ,anhte Jinghpaw ni mung
ging dan ai “Kumhpa Kaba” gaw lu ang saga ai ngu nna jawm myit bawng wa ai
shaloi, lani the lani gaw Sam mung ting jut shara shagu de na Jinghpaw Du
salang ni du zup shajang wa ai hte maren, lu la ang ai kumhpa hpe Asuya ni kaw
hpyi bang wa na matu Du salang hpung Committee langai mi byin wa sai. Dai hpung
hpe “Sili Mungmyit Du Salang Committee council hpung” ngu nna shamying saga ai.
Dai Du salang hpung ni gaw ya sha,ya sha zuphpawng galaw ai hte
jawm bawng wa ai shaloi Sinli,Mungmyit,Ko Dawng hte Loi Lung ga de
na Jinghpaw law nga ai shara ni hpe
gahkyin la n-htawm “Jinghpaw State” shabyin ya mi ngu nna 1945-ning March shata (3) ya shani
hpyi tang shawn ai laika hpe Inglik Asuya kaw aja awa jawm hpyi wa saga ai.Dai
hpyi shsawn laika hta ta masat ka lawm ai ni
gaw-
(1). Hu Bren Duwa
Zau Bawk (2). Mung Ji Duwa Hkun
Seng (3).Mung Ya Duwa Hkun Naw the yawng hkra Jingpaw Du marai (25) rai ma ai. Dai hpang
1945- ning June shata (1) ya shani e
kalang mi bai kahtap tang madun sai.
Sam mung e Jinghpaw Du ni gade law ai, Inglik ni rai n-du
shang wa ai ai ten hta Sam mung shara shagu e Jinghpaw Mung Du ni Sam lamu ga
shara ni gade hpe up hkang lai wa yu sai ngu ai hpe chye lu na matu mying
jahpan yawng hkra hpe ka shaleng dat nngai.Teng sha nga yang Sam mung gaw “Thailand” a Ru di lamu ga ni re. Raitim
anhte W-P Jinghpaw Gumchying Gumsa Du ni
gaw Miwa mung Khwe Ming, Mang Shi
hkran de nna Lahta Sam mung de du shang wa nna, ru di masha ni rai nga
ai Sam Thai Lung ni hpe gasat nna, Inglik
ni Myen mung de du shang wa ai ten du hkra up sha taw ai re. Nam Hkyek, Mung
Ji, Hu Bren, Pung Shwi, Pang Gaw,Mung Hawm Du ni
gaw, Howa Du ni hte Kaji, Kawa rum ai
Maran laika hpu nau ni rai nga ai.
Dai ni du hkra Miwa mung Mang Shi
ginwang e Pang Gaw Du Htingnu hpe Museum madun gawk hku masat tawn da ya ai hpe mu mada lu nga ai.
Dai gaw anhte W-P Jinghpaw Kaji Kawa ni
Miwa mung hku nna gasat je hkrat
wa ai sakse rai nga ai. Dai hpang Sam mung de bai du shang wa nna Howa
ga, Mung Ji ga, Nam Hkyek ga, ngu ai Sam shara ni hpe bai
gasat la mat wa sai. Pang Gaw Maran laika Gumchying Gumsa Du / Royal Palace Htingnu
hpe, Yunan Nationalities
Publishing House kaw
nna Salang Htoi Man sawk sagawn ka shalat ai “Jingpo Historycal and Cultural “ laika page- (53) kaw mu lu nga ai. Hugawng
Kachin Blog kaw shang yu tim mai
nga ai.
Lahkawng
lang ngu na Englik ni kaw “Kachin State” masat ya na matu sa hpyi ai
Jinghpaw Mung Du ni gaw-
1.
Mung Ji Duwa Hkun Seng 2.Howa Duwa Hkun Hpung 3.Hu Bren Duwa Zau La 4.Munghtam Duwa Hkun Swi Myint 5.Nawnglung Duwa Zau Gam 6. Mung Hawm Duwa Hkun Seng 7.KyingHung Duwa
Ja Naw 8.Namkang Lung Duwa Naw Seng 9.GangMin g DuwaHkawng Shawng 10.Man Lun Duwa Zau Htang 11.Hwidawng Duwa Zau Nawng
12.Mungjet Gapna Duwa Hkun Yi
13.Mung Ya Duwa Hkun Naw
14.Hpawngseng Duwa Hkun Ai
15.Munggu Duwa Zau Tang 16.Wandin
Gapna Duwa Zau Lawn 17.Hu Tau Duwa Hkun
Naw 18.Mungbaw Duwa Naw Seng 19.Namhkyek Duwa Naw Seng 20.Mungli Duwa Zau La 21.Ura Bum Duwa Zau Li 22.Panggai Duwa Naw Hkam 23.Huhpyet Duwa Naw Ming 24.Mungwun Duwa Zau Bawk 25.Loikang Duwa Hkun Seng 26.Nahkyem Duwa Lum Hkawng 27.Hpakyai Duwa Naw Seng 28.Namhpalun Duwa Gum Ja 29.Zaubung Gangba Duwa Zau Tang 30.Hu Maw Duwa Lahpai La 31.Ninglum Duwa Zau Naw 32.Panghuk Duwa Naw Ming 33.Namngu Duwa Zau Tang 34.Oilaw Duwa Naw Ming 35.Banma Duwa Naw Hkam 36.Pangkut Duwa Ham Leng 37.Namnak Duwa Naw Hkam 38.Mungmaw Duwa Hkun Seng 39.Hpa Sawm Duwa Zau Hkam 40.Wawhkyung Duwa Zau La 41.Pangnoi Duwa Hkun Hpung 42.Lungwai Duwa Hkun soi
43.Ganhtang Duwa Zau Lawn 44.Ga
Leng Duwa Labya Naw 45.Mung Yu Duwa Zau
Hpang 46.Man Hpang Duwa Hkun Seng 47.Saihkau Duwa Myi Tung Naw
48.Dahkai Duwa zau Tu 49.Sambu
Duwa Zau La 50.Htahna Ok Galau La --- ni rai ma ai.
Sharai hti na / correction
The population of India in 2011 is estimated over 1241 millions
The population of the United
States of America in 2012 is estimated over 313 millions
Daw (5) de bai matut hti ga.
(N'dai laika ngau gaw laika ka sara, Bum Chyangau a ning mu she re nna, N-Gun JA WA Blog a ningmu nre ai lam chye shangun dat ai)


text:
Ngai hpe myen hpyen dap kaw nna pru mat ai Myawk Dap kaw nna Jinghpaw
la langai tsun dan ai hpe mung bai shana dat ya ai yaw.
Dai gaw,
Shanhte Myawk Dap ni kaw nna gaw Yu Reng ai wa gaw
(Binoculars) lang nna gara shara de gap na matu matsun ai. Bai nna
marai lahkawng gaw Machyu pala hapi bang ya ra nna, shingte ngut ai
hpang sumri gang nhtawm gap bun ai re. Shanhte Myawk Dap ni gaw san
san nga ra ai ni re, nga nna tsun dan lai wa sai re. Dai La gaw, moi
Karen ni hpe gasat ai hta lawm wa ai mung re. Shi tsun ai hta Karen ni
hpe dang ai gaw Myawk Kaba gap garum ai majaw re nga nna ahkyak la nna
tsun dan ai.
Ngai a ningmu gaw, ndai Myawk Dap ni nga ai shara shagu hpe KIA ni hku
nna matsing la nhtwam Hang Kai Bum kaw na zawn wa htim nna jahten kau
ya jang gaw shanhte ni n gun kya mat na re. Bai nna lu sha hte lu hka
ni hpe mung shakyet kau ya jang, hpyen luk suk ni gaw gara hku mi
raitim, n gun kya mat na re ngu, ngai mu mada ai lam ni hpe seng ang
ai ni hpang de lawan ladan tsun dan ya marit yaw. Karai Kasang shaman
ya u ga.
Kam hpa let,
peter


text:
Jacksonville Jinghpaw Wunpawng Hkalup Hpung masha ni tinang a amyu ga, Hkalup Hpung Hkringhtawng hte aten hpring nawku daw jau lu na matu hte tinang a amyu htunghking hpe sharawt lu na matu, tinang nan madu ai nawku htingnu htingbut htingra Lamu ga mari la lu na hpe myit shingran mu let
Shaning (10) Ning daram Alu jawm tam, Alu jawm bang mahkawng let Karai Kasang a chyeju San San hte sha kaba Tsawm htap ai nawku htingnu, ma Ni hpe shalat na Hpung jawng sharin gawk ni, Ramma Ni a matu ginra hte hpawn Lamu ga htingra eka 9 jan hpe lai wa sai May 23, 2014 ya shani e kabu gara mari la Lu saga ai.
Ndai zawn re ai kaba hkik Hkam ai mu Magam hpe anhte n tai n mai sha rai tim yawng akyu Aja awa hpyi let Dai Madu hta kam sham myit hte sha Karai Kasang a shaman chyeju hpe hkam la lu ai re.
JKBC ngu ai Jacksonville Jinghpaw Wunpawng Hkalup Hpung gaw America Mungdan, Florida Mungdaw, Jacksonville mare e sa du nga shanu nga ai Jinghpaw Wunpawng Hkalup Hpung Masha ni kanu Mungdan na zawn JW Hkalup Hpung shada n ging Hka ai sha Kaji Kawa Ni lakhtat hta na Hkalup Hkringhtawng labau rum ai ni yawng hkra hpe Madu Yesu hta jawm zinlum let JW Hkalup Hpung Hkringhtawng majing hta kahkyin gumdin nga ai JW Hkalup Hpung langai mi re.
Du nga ai shara Mungdan Lamu ga hta Hkan nna tinang Hkalup Hpung Hkringhtawng a Buga Hpung Awm dawm ahkaw ahkang (Local Church Autonomy) hpring hpring hte Mungkan ting e nga ai Jinghpaw Wunpawng Hkalup Hpung Ginjaw Ni hte matut mahkai let Lata Gindun Sasana (Partnership Mission) hpe dep Lu ai made jawm galaw nga ai JW Hkalup Hpung majing langai mi re.
Hpung ningnan gaw de hpang ai Kaw nna KTC Nawngnang Chyum Jawng de Grau matut mahkai let Sasana Magam rau sha jawm galaw hpang wa ai hta Maigan de Librarian hpaji shalat ai hta jawng jarit kaang hkup karum ai hte hpang wa Lu saga ai.
Anhte a Kashu kasha Ni hpe amyu ga n malap ai sha ndai ga na hpaji ni hpe mung hpungjat la nna buga de nga ai saidaw saichyen ni hpe jut shara mi hta sha pyi garan gachyan ai hta jai lang lu u ga matu mung myit shingran mu let shalat nga ai hta, lai wa sai Shaning kaw nna Nawng Nang Chyum Dakkasu Jawng up wa hte matut mahkai let anhte a Kashu kasha ni Shaning shagu dat ya let English Laika sharin ai lam hta sha pyi ap Nawng dawjau lu na matu jawm shakut hpang nga saga ai.
Lai wa sai Shaning hta grai akyu rawng Awng dang ai majaw dai Ning mung kalang bai anhte a Shayi sha hpe Hpung kaw nna Madi shadaw ai hte bai dat dat ya lu sai. Yawng matut nna akyu jawm hpyi ya nga ga. Matut nna mung kaja wa ta tut Magam bungli Ni awngdang na matu n-gun dat nga ga ai. Akyu hpyi garum nga ai buga de na kanu Kawa ni yawng hpe grai chyeju dum ai lam mung shana dat ga ai.
Nan hte kanu Kawa ni akyu hpyi ya nga ai majaw anhte hpe Hkalup Hpung Sasana Hkringhtawng sa gin Len ya ai Sasana Sara kaba ni a daidaw Lamu ga e anhte Kashu kasha ni n chye n kaw rai shakut shaja let ayak ahkak amyu myu hpe lai di lu ga ai.
Buga de matut n di ding yang rai nga na re.
Karai Kasang chyeju hte JKBC hta hpung masha yawng ma kaji, Ramma, gum gai dingla yawng marai (320) tup kahkyin gumdin nga ga ai.
KBC Ningtau Ningbaw wa nan anhte kaw sa du let gara hku mi matut yang matut KBC hte matut yang rai sai nga ai hte maren Partnership hku nna Lata gindun matut mahkai nga ai nawku Hpung ding yang rai nga na re.
Hkristu hta,
shana ai
Rev. Lamung Tu Lum
Aten Hpring Hpun Woi
JKBC


text:
Chyum Mungga Daw (1) Esaia 55: 10-11
Ya hti na gaw, Esaia Laika hta na rai nga ai.
Marang hte hkyen gaw, lamu de na htu hkrat nna, dai de bai n wa ai sha, nli gat ai wa hpe nli, makam galaw ai wa hpe sha hpa jaw lu hkra ga hpe madit let, matsun maku shaprut nna asi si shangun ai zawn, nye mungga mung dai hte maren tai na ra ai. Dai ngai hpang de kaman nhtang wa na n rai. Ngai ra ai hku shadik ya na ra ai. Ngai shangun ai amu hta, awng wa na ra ai.
Ya hti ai gaw, Karai Kasang a Mungga rai nga ai.
Chyum Mungga Daw (2) Roma 8: 18-23
Ya hti na gaw, Roma masha ni hpang de, San Pawlu shangun dat ai Laika hta na rai nga ai.
Ndai prat na tsinyam tsindam gaw. anhte kaw e shadan shapraw na ra ai hpung shingkang hte shadawn n ding nga ai, ngai myit nngai. Hpan da sai yawng myit ndaw ai hte Karai Kasang a kashu kasha ni paw pru na ra ai hpe ala nga ma ai. Hpan da sai nlang chyawm gaw, hten bya lam npu e, shagrit kau ai hkrum sai. Tinang ngu ai hku chyawm n rai, raitim, hten bya lam de sharen da hkrum ai kaw na shalawt hkam nhtawm, Karai Kasang a kashu kasha ni a pru lawt ai hpung shingkang hta shang lu na, myit mada nga nna, shagrit kau ya ai wa dai hpe hkam nga ai. Hpan da sai nlang, ya du hkra madai nna, gadau gadap rai nga ma ai hpe anhte chye ga ai.
Wenyi a chyeju nhtoi hkam la ai anhte mung, tinang a kraw lawang hta madai nga nna, hkum hkrang a htingrai htingrat ai lam, kasha yin la ai chyeju hpe ala nga ga ai.
Ya hti ai gaw, Karai Kasang a Mungga rai nga ai.
Kabu Gara Shiga Mahte 13: 1-23
Ya hti na gaw, Mahte a Laika hta na Madu a Kabu Gara Shiga rai nga ai.
Yesu nawng makau e sa dung nga ai. Masha unawng shi hpang de zuphpawng sa wa ma ai. Li langai mi hta Yesu shang dung nga ai. Shawa masha ni mahkra gaw hkinggau hta e tsap nga ma ai. Ga shadawn, law law hte shanhte hpe tsun mu ai gaw, Nli gat ai wa gaw nli gat na pru sa wa ai. Gat dat wu yang, nkau mi lam makau e hkrat nna, u ni hta sha kau mu ai. Nkau ni ga n law ai lungrawk e hkrat nna, ga n htat ai majaw, ya jang tu pru timung, jan katen jang kraw mat nna ru n jung lu ai majaw hkraw si mat ai. Nkau mi ju hpun nhpang e hkrat nna, ju hpun ni tu kaba wa ai hte lim kau mu ai. Nkau mi ga kaja hta hkrat nna, asi si wa ai. Nkau mi dang latsa, nkau mi kru si, nkau mi sumshi si mayat wa ai. Na tu ai wa gaw na la u ga, ngu mu ai.
Shaloi shi a sape ni sit wa nna, Ndai ni hpe hpa rai ga shadawn hte tsundan mu ta? ngu nna shi hpe san mu ai. Shi htan nna, Sumsing lamu a mungdan a sung htum ai lam ni hpe chye na shara, nanhte a matu hku nga malit dai; wora ni a matu chye na shara n hku ma lu ai. Kaning rai nme law, lu ai wa kadai hpe mung naw jat jaw na rai nna, shi law wa na ra ai; n lu ai wa kaw na pyi shi lu ai hpe naw shaw la na ra ai. Dai rai nna, shanhte mu lamu n mu ai hte, na lana n na la nna, n chye na ma ai majaw, ga shadawn hku ngai shanhte hpe tsun dan ma we ai. Shing rai, Esaia tsun ai myihtoi ga gaw shanhte hta dik ang wa sai. Shi gaw, Nanhte na lana n chye na la na mu ai, Yu layu e n mu na mu ai, Kaning rai nme law, ndai amyu gaw, Tinang myi hte n mu lu na hte Na hte n na lu nna, Myit hte n chye na lu mu ga she, Shanhte myit n kayin lu nna, Ngai shanhte hpe n shamai mai lu hkra Shanhte a myit mak nga nna, Shanhte a na lahpang nga ai hte, Shanhte a myi pat nga ma lu ai, nga ai. Nanhte a myi mu lu ai hte, nanhte a na, na lu nga malit dai majaw, a nga myit dai. Nanhte hpe ngai teng teng tsun made ga, nanhte mu lu ai arai ni hpe myihtoi hte ding hpring ai masha law law wa, mu mayu timung, n mu ma ai; nanhte na lu ai lam ni hpe mung, na mayu ti mung, n na lu ma ai.
Dai rai nna dai nli gat ai ga shadawn hpe madat la mu. Kadai mung, dai mungdan lam hpe na ninglen n chye la yang gaw, dai n hkru ai wa sa du nna, shi a myit hta gat ai nli hpe shaw la kau wu ai: dai gaw lam makau e gat ai nli hpe rai nga ai. Lung rawk hta gat ai nli a lam gaw, dai ga hpe na nna, shaloi jang kabu gara ai myit hte hta la wu timung, kraw hta e ru n jung ai majaw, ladaw mi sha nga nga nhtawm, dai mungga a majaw ru tsang ai hte zingri zingrat hkrum jang, shaloi e myit kataw re ai wa hpe rai nga ai. Ju hpun hta gat ai nli a lam gaw, dai ga hpe na la ti mung, ndai prat na myit tsang ai hte hkalem kau ai sut gan gaw, dai mungga hpe lim kau nna, asi n si lu ai wa hpe rai nga ai. Ga kaja hta gat ai nli a lam chyawm gaw, dai ga hpe na la nna hta la nu ai hte, gaja wa teng teng asi si nna,nkau mi dang latsa, nkau mi kru shi, nkau mi sumshi jat wa ai wa hpe, rai nga ai, ngu wu ai.
Ya hti ai gaw, Madu a Kabu Gara Shiga rai nga ai.


text:
Apr 8, '13
Myen ga shaga ai majaw dai wa hpe Myen re ngu n-mai tsun nga ai. Hpa majaw i? nga yang- shi a Htunghking lailen ni gaw Miwa akyang lailen rai taw nga ai majaw rai nga ai. Dai hte maren Lachik mying hkam da ai Zahkung Ting Ying mung Lachik ga mi shaga taw ai nga tim, Lachik Hking mi hpun taw nga ai raitim, shi a kyang lailen ni gaw Miwa lailen, Miwa Htunghking sha rai nga ai. Miwa Htunghking lang taw nga ai, Miwa myit jasat rawng taw nga ai Zahkung Ting Ying hpe gara hku Lachik ajet re ngu tsun lu na ga ta? Langda u gaw gara hku U Yen Sinwa byin tai wa lu na rai ata?
Dai ni- Munghpawm Myen mungdan e Jinghpaw mying, Sam mying, Myen mying shamying nna nga taw ai Miwa ni gayet sat nma rai nga ai. Dai majaw mung- Jinghpaw, Kayin, Sam, Myen, Yakhaing, Mun nga nna sha nga ai Munghpawm Myen mung dan gaw- Mungchying sha amyu (130) jan pyi anga wa sai da. Mau sa. Mau sa. Lachyum gaw Munghpawm myen mungdan de Miwa ni grai kaput shang wa sai ngu ai lachyum rai nga ai. Dai Miwa ni hta - Ting Ying gaw Lachik amyu Zahkung mying shamying da ai zawn, Myen mying shamying nna Budda naw masu taw ai Miwa ni grai law nga ai. Dai ni hta na n-kau mi hpe tang madun dan mayu nngai. Dai ni gaw-
Teng sha nga yang - Zahkung Ting Ying a NDAK hpung ni gaw 2009- ning hta Jarit sin dap “ Boarder Guard Force” hpe hkap la nna, hpyen ma (300) sha tawn na ahkang lu mat sai re. Dai pyi kata lam chye na matu Myen ni loi li naw matep lawm nga ai. Ganang na Shanglawt ni hpe wa gasat na Zahkung Ting Ying a Pyitu tsit (600) jan dawng gale pru wa a ta? Mahtai gaw asan sha rai nga ai. Grau nna Zahkung Ting Ying hpe Miwa re chye mat,shi a chyahkyawn myit kyang ni hpe chye mat ai Myu tsaw, mungtsaw ai Lachik hte Lawngwaw hpu nau ni yawng hkra ngu na daram Shanglawt KIA hte pawng nna Zahkung Ting Ying hpe bai n-htang gasat taw nga sai re. Hpang jahtum Dap run mat ai Zahkung Ting Ying gaw masha marai mi gumhpraw Sen hkun hkun jaw nna, pyitu tsit bai lahkawn lam shiga ni hta na chye lu nga ai. s Raitim dai ni gaw- shawng lam de du ai shaloi “Anhte Jinghpaw she rai ga ai law”…nga - Sinat kabai nna hprawng dumbre mat ma ai lam chye lu ai. Ka-ni ya ni a gumhpraw gan gawat sha ai lam ni sha rai nga ai. Zahkung Ting Ying wa Ka-ni ya Baw nu n-dep mat salu ai. Nau kri ai Tauleng manya shachyoi hkrum nu ai re.
Raitim PyituTsit mying hkam Miwa (600) jan kaw matep lawm nna si hkala hkrum ai saidaw saichyen ni a matu gaw yawn hpa kaba rai nga ai. Dai Bunglat hka ni hpe Zahkung Ting Ying lani mi na aten hta wa nan bai wa ra na rai nga lu ai.
Hkum mau nga sa. Hkum myit sa. Nang hpe Pugang Sin machyi ai myu W-P sha ni la dingda nga ga ai. Annau, an hkau ni lahkrip ra ra hte myit mang sa let Awm Dawm Shanglawt ai “Gumrawng Gumtsa Wunpawng Jinghpaw Mungdan” hpe lawan ladan gaw de sa wa na aten ladaw nan rai nga saga ai law.
Myutsaw/ Mungtsaw ai-


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
5 Apr 2009
Servie Manu Grai Nang Hpu :)
Sunday, April 05, 2009 | Laika Ka Ai Shanghtin
Sin-Na Maga Urope Ngu na masha law malawng chye ai shara de gaw service ngu ai baw gaw hpa tim grai laja(grai manu hpu) ai hpe hpe chye lu ai
Nederland kaw computer service hpe n-pu na manu hku na jaw ai lam hpe loi bai chye lu ai hku re :)
Dai hta n ta du hkra sa gram ai service gaw manu laja dik htum re lam chye lu ai :D
N dai gaw sumla re dai hpe loi chye na hkra bai san lang da n-ngai
Dai ram ram hpu ai wa i? Shanghtin wa mi galaw sha taw ai kung? hkum shadu mu shanghtin wa gaw service nau kaja na kung n chye computer hten jang n ta du hkra hkang yu ya ai :) ( Free) Or Friendly price :) :):)
N-ta du hkra hpai sa wa jang gaw (shat mung jaw sha ai :) :) :)
Labels: HkumsumHpa
Subscribe to: Post Comments (Atom)


text:
Wunpawng salum Buga
Rudi Munghpawm Burma,
2011 June 9 ya
Rawt malan majan Bum Sen ga,
Share shagan ali ama
Baw gum shagrau hkungga.
Bumlang hkaraw lungbra
Nshung Lanam mya mya,
Sai hka Nammukdara
Du daw sai hkaw aka,
Kaw si hpang gara kan kya
Chyu pala sama Shingja.
Padang hkrunlam kaba
Shiga sumla medea,
Mu na kahpra hpyen wa
Kraw dung wan hkat pala,
Kaning sha gaw n di nga
Masin sha gaw n si hkra.
Munghpawm Federal Asuya
Panglung shadaw ga shaka,
Amyu sha Dawnghkawn latsa
Madu nau shawng Padang nau pa,
Sin dai myiprwi kyuhpyi ga
Madat hkap la Karai Wa…..
Bumwa Hkri Ma
Fuji Majoi, Japan
SIN DAI MYIPRWI
Wunpawng salum Buga
Labels: GA SHAGAWP
4 comments:
- shawng lam Brang said...
-
E Hkrima e nang hkam sha lam wa ngai shanglawt Brang a masin hta grai hkra mat sai mahkawn i? myit mada shira naw nga yang lau bai wa rit ngu mayu ai gara hku?
- January 27, 2012 at 10:20 AM
- Eagle wings said...
-
Shang Lawt Brang e..lau she sha teng yu u law grai hpaji chye ai an hte a sara num wa re.gumhpraw mung su ai lu?grai myitsu la ai yaw.mahkawn re law ngai madi sha daw ai.majan gaw re hte lawan wan she myit nu.
- January 27, 2012 at 10:34 AM
- mukchyit said...
-
Grai kaja ai. Shawmglam majan pa hpe shingran pra pra mu ai zawn hkam sha ai. Matut na mung law la naw ka shalat u yaw...N law hti ai...Chyeju dum n'gun jaw let,
- January 28, 2012 at 2:18 AM
- Anonymous said...
-
Gasi ga nau ni kaja hkrak.Matut n gun jaw nga ai yaw wunpawng hkri ma.......Myu a matu grai shakut taw ai majaw grai n gun lu ai yaw.....
- February 1, 2012 at 5:44 PM


text:
MANGSHANG DAN KAW MYEN NI SA HTIM GAP
Labels: Jinghpaw Mung Shiga
5 comments:
- Muihpu zaw said...
-
Gwi mying mying Gwi shat sha Gwi myit myit ai gwi mayam ni sadi manu yaw
- July 12, 2012 at 12:19 AM
- shadang-lamung said...
-
tinang shat di tinang htawng ai,GWI nisadimu lani mi hta numhpu tai mat na sadi mu.zahkung tingying esumsing mung dan du shang na matu ya jang myit malai u.
- July 12, 2012 at 11:44 AM
- Anonymous said...
-
Ya prat pyaw na sha myit ai kun?kashu kasha ban hte ban hpe myit yu ra,ai oi. Wp sai wp myit naw rawng yang nhpang hkrat shi ai.NDAK NING BAW GWI KASHA EE.HKRU HKRU SHA LUP WA KABA TAM DA U .NANG HTE NA HPANG HKAN AI NI YAWNG A MATU..
- July 12, 2012 at 1:27 PM
- Anonymous said...
-
Mu e a chye na Ting Ying Hpung Ni e.nan hte she Myen hta Grau. Sawng taw I? Gwi ting Ying BGF ni e nan hte nau n na sai Htum Hkyen sai dum nga mu.
- July 12, 2012 at 9:17 PM
- Anonymous said...
-
Anhte amyu ni a Ninggawn Mung Masa Lam Yan hta Wunpawng amyu ni hta hpyendap langai sha nga ra ai lam ji woi ji wa ni ka tawk tawn da sai. KDA, NDAK, Pyi-Tu-Sit nga ai ni KIA de nhkawm wa yang, je bat hpyen kaba hku masat nna, mung shawa hte jawm gasat kau na re. UKA mung Ninggawn Mung Masa lam yan hpe hka shatup ai hte hkawm mat nhtawm KIA kaw gumhpawn nna Wunpawng mungdan makawp maga ai lam hta shang tsap nga sai. Kaga ni mung hkan shatup sa wa ga, hpang n hkrat shi ai.
- July 13, 2012 at 4:00 AM


text:
Jinghpaw Mungdaw masat nhtoi Manau poi hpe Wunpawng Htunghking Hpung Ginjaw kaw nna woi awn nhtawm shaning shagu wu wu di di galaw ai htunghking Manau poi kaba rai mali ai.
Du na 2011 ning January shata 10 ya shani 63 ning hpring ai Jinghpaw mungdaw masat nhtoi Manau poi kaba hpe mung Wunpawng Htunghking Hpung Ginjaw kaw nna lit jaw ai hte maren Duwa Lahkri La Awng Ningbaw ai Komiti hpung ni gaw bungli shajin dingyang rai nga ai ten Myen Hpyen Dap Dingdung Daw Dap Up (Northern Regional Military Commander Brig-Gen Zeyar Aung) Du Kaba Ze Ya Awng a Aming hte Manau poi shabyin shatai komiti magam lit hpe Dingdung Daw Ningtau Dap Up Du Kaba Soe Win (Deputy Northern Regional Military Commander Brig-Gen Soe Win) Ningbaw ai Hpyen Dap Asuya salang ni kaw nna Ana kashun gare la ai lam chye lu ai.
Wunpawng Htunghking n chye ai ni mi htunghking Manau poi woi galaw ai ngu ai gaw Wunpawng Amyu sha ni a htungghking hpe manu n shadan ya ai lam re ai. Anhte amyu ni a htunghking Manau hpe anhte myit ra ai hku n lu galaw ai gaw dip sha ai lai ladat nan rai sai ngu mung hkam sha ai. Lai wa sai November 23 ya shani Manmaw Deng lahkawng Awng Ta kaw galaw ai Nlung N’nan Sha Sut Manau poi hta mung Manau poi ten hta she shaang nna Cycle license rim masu ai majaw poi sa shawa ni hpe dingbai dingna jaw sai re.
Jinghpaw Mungdaw masat nhtoi Manau poi hta gaw sumtsaw sumtsan na Wunpawng amyu sha ni sa du zup nna htunghking Manau jawm nau let htunghking shangang shakang ga ai raitim daining gaw kaga maigan amyu ni she woi galaw ai re majaw poi sa na masha ni a myit n-gun n lu n kam sa ai nga shiga na lu ai. Bai anhte Wunpawng ni gaw htunghking poi nga jang ja gumhpraw n lu yak hkak tim nta ting ting, mare ting ting aten nhtoi na na ap nawng bungli galaw kam ai ni rai ga ai. Daining gaw “hkrap let Wa pu shup” nga ai Jinghpaw ga hte maren n kam let sha bungli galaw ai nga buga masha ni tsun wa ai lam na chye lu ai.
Shawoi shaning gaw Miwa mung, India Kala mung hte maigan du nga ai Wunpawng ni yawng sa du zup nna alum ala galaw ai htunghking poi re wa, daining gaw Miwa mung na hpu nau Wunpawng ni mung Myen ni woi awn ai rai jang gaw grai wa n lu sa na saga ai nga lit nga ai salang langai tsun pru wa ai. Jinghpaw Mungdaw masat nhtoi Manau poi hpe 1948 ning kaw nna galaw hpang ai rai yang Myen hpyen dap Asuya hku nna ja gumhpraw shaw ahkaw hkang jaw galaw ai lam n nga ai. Anhte Wunpawng amyu sha ni hkrai ja gumhpraw shaw nna galaw ai poi mung rai mali ai. Poi galaw na ahkaw ahkang hpyi yang pyi gaw Komiti salang ni hpe jep shatsang jin nna she ahkang jaw ai lam nga ai. Anhte amyu ni yak hkak nna Manau n lu galaw ai ten hta mung Manau pa zing la na ngu shagyeng hkrum lai wa saga ai.
Ya mung htunghking ginsup wang (Amyu-ta Yin-chye-mu U-Yin) maga de gaw KIO ni n sa na re majaw poi wang n galaw ra sai ngu Manau wang daw de chyu sha galaw na re lam na chye lu ai. Dai zawn galaw ai lam gaw daining ra lata poi hta hpyen dap party rai nga ai (USDP snr Chyan-Hkai-Ye) party ni ra lata poi masu dang la ai majaw poi galaw ya masu nna htunghking wang zingla kau ya na maw lanyet daw ai zawn re masa hpe mung mu lu ai. Lam mi hku tsun ga nga yang Ra lata poi dang, Asuya lung nna n law ai amyu ni a htunghking ni hpe jahten sharun shamat shaprai hpang wa ai masa mung pru wa ai. Tinang htunghking hpe tinang n jum tek lu ai gaw dip sha hkrum ai lam nan nan re ai. N law ai amyu ni a ahkaw ahkang (Ethnic Rights) n lu la ai, hkrat sum ai lam mung rai nga ai.
Dai majaw daining na Jinghpaw mungdaw masat nhtoi Manau poi hpe Hpyen dap Asuya ni Ana zing magra jum nna galaw ai gaw amyu baw sang ni a ntsa dip sha ai masa re ngu mu mada ai lam hpe Wunpawng Amyu sha ni yawng hpang de ningmu tang madun dat n’ngai.
Du na 2011 ning January shata 10 ya shani 63 ning hpring ai Jinghpaw mungdaw masat nhtoi Manau poi kaba hpe mung Wunpawng Htunghking Hpung Ginjaw kaw nna lit jaw ai hte maren Duwa Lahkri La Awng Ningbaw ai Komiti hpung ni gaw bungli shajin dingyang rai nga ai ten Myen Hpyen Dap Dingdung Daw Dap Up (Northern Regional Military Commander Brig-Gen Zeyar Aung) Du Kaba Ze Ya Awng a Aming hte Manau poi shabyin shatai komiti magam lit hpe Dingdung Daw Ningtau Dap Up Du Kaba Soe Win (Deputy Northern Regional Military Commander Brig-Gen Soe Win) Ningbaw ai Hpyen Dap Asuya salang ni kaw nna Ana kashun gare la ai lam chye lu ai.
Wunpawng Htunghking n chye ai ni mi htunghking Manau poi woi galaw ai ngu ai gaw Wunpawng Amyu sha ni a htungghking hpe manu n shadan ya ai lam re ai. Anhte amyu ni a htunghking Manau hpe anhte myit ra ai hku n lu galaw ai gaw dip sha ai lai ladat nan rai sai ngu mung hkam sha ai. Lai wa sai November 23 ya shani Manmaw Deng lahkawng Awng Ta kaw galaw ai Nlung N’nan Sha Sut Manau poi hta mung Manau poi ten hta she shaang nna Cycle license rim masu ai majaw poi sa shawa ni hpe dingbai dingna jaw sai re.
Jinghpaw Mungdaw masat nhtoi Manau poi hta gaw sumtsaw sumtsan na Wunpawng amyu sha ni sa du zup nna htunghking Manau jawm nau let htunghking shangang shakang ga ai raitim daining gaw kaga maigan amyu ni she woi galaw ai re majaw poi sa na masha ni a myit n-gun n lu n kam sa ai nga shiga na lu ai. Bai anhte Wunpawng ni gaw htunghking poi nga jang ja gumhpraw n lu yak hkak tim nta ting ting, mare ting ting aten nhtoi na na ap nawng bungli galaw kam ai ni rai ga ai. Daining gaw “hkrap let Wa pu shup” nga ai Jinghpaw ga hte maren n kam let sha bungli galaw ai nga buga masha ni tsun wa ai lam na chye lu ai.
Shawoi shaning gaw Miwa mung, India Kala mung hte maigan du nga ai Wunpawng ni yawng sa du zup nna alum ala galaw ai htunghking poi re wa, daining gaw Miwa mung na hpu nau Wunpawng ni mung Myen ni woi awn ai rai jang gaw grai wa n lu sa na saga ai nga lit nga ai salang langai tsun pru wa ai. Jinghpaw Mungdaw masat nhtoi Manau poi hpe 1948 ning kaw nna galaw hpang ai rai yang Myen hpyen dap Asuya hku nna ja gumhpraw shaw ahkaw hkang jaw galaw ai lam n nga ai. Anhte Wunpawng amyu sha ni hkrai ja gumhpraw shaw nna galaw ai poi mung rai mali ai. Poi galaw na ahkaw ahkang hpyi yang pyi gaw Komiti salang ni hpe jep shatsang jin nna she ahkang jaw ai lam nga ai. Anhte amyu ni yak hkak nna Manau n lu galaw ai ten hta mung Manau pa zing la na ngu shagyeng hkrum lai wa saga ai.
Ya mung htunghking ginsup wang (Amyu-ta Yin-chye-mu U-Yin) maga de gaw KIO ni n sa na re majaw poi wang n galaw ra sai ngu Manau wang daw de chyu sha galaw na re lam na chye lu ai. Dai zawn galaw ai lam gaw daining ra lata poi hta hpyen dap party rai nga ai (USDP snr Chyan-Hkai-Ye) party ni ra lata poi masu dang la ai majaw poi galaw ya masu nna htunghking wang zingla kau ya na maw lanyet daw ai zawn re masa hpe mung mu lu ai. Lam mi hku tsun ga nga yang Ra lata poi dang, Asuya lung nna n law ai amyu ni a htunghking ni hpe jahten sharun shamat shaprai hpang wa ai masa mung pru wa ai. Tinang htunghking hpe tinang n jum tek lu ai gaw dip sha hkrum ai lam nan nan re ai. N law ai amyu ni a ahkaw ahkang (Ethnic Rights) n lu la ai, hkrat sum ai lam mung rai nga ai.
Dai majaw daining na Jinghpaw mungdaw masat nhtoi Manau poi hpe Hpyen dap Asuya ni Ana zing magra jum nna galaw ai gaw amyu baw sang ni a ntsa dip sha ai masa re ngu mu mada ai lam hpe Wunpawng Amyu sha ni yawng hpang de ningmu tang madun dat n’ngai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Monday, November 3, 2008
Naw Htai ya rit ?
Hkung ga la ra ai,
Mung dan a kanu kawa ning baw ning la ni hpang ngai SHD. TAWK HKAM kaw nna Anhte a Mung Hpawng Myanmar Mung Dan, Jing Hpaw Mung Daw, Mohnyin Ginwang In Daw Gyi Lung Zang Awng Mye Mare hten rum mat wa ai labau gadun hpe tsun hkai dan na n ngai.
Lung Zang Awng Mye Mare ngu ai gaw 1965 ning hta Myen Hpyen ni e gawt Kahktin shing gyim da ai mare rai nga ai.
Jing Hpaw mung daw, mung masa kasu gabrawng wa ai majaw, Nanhte Jing Hpaw ni nanhte a mare buga ni hta n mai nga machyu sai, dai majaw Lung Zang mare makau kaw Lung Zang Awng Mye mare de la nna dai de wa shanu nga mu nga nna Hpyen la ni gawt Kahkyin da ai re.
N dai Lung Zang Awng Mye mare hta Myen Hpyen ni gawt khkyin la hkrum ai mare buga ni gaw-
1. Mu Su Mare
2. Brang Gum Mare
3. Brang Hkam Mare
4. Ning Ja Mare
5. Pyi Sang Mare
6. Ja Hpyi Mare
7. Pan Loi Mare Kaji
8. Pan Loi Mare Kaba
9. Nam Dara Mare
10. Kum Ba Mare
11. Bum Sin Mare
12. Hka Chyang Mare ni rai nga mali ai.
N dai Lung Zang Awng Mye Mare gaw Htinggaw yawng (130) daram shanu machyu nga ai mare kaba rai nga ai.
Dai Awng Mye mare gaw Lung Zang ngu ai Myen Sam mare makau kaw de da ai mare rai nga ai. N dai Lung Zang mare hta Myen Hpyen Dap jung da ma ai.
N dai Lung Zang mare na Myen Hpyen Dap hpe Shang Lawt Hpyen Hpung ni laning mi hta n law htum kalang mi grit htum sa htim gap gasat ai hpyen dap rai nga ai.
1976 ning April shata 25 ya laban jahpawt manap hkying 4-5 ten myi mu n mu re ai ten hta, Du Kaba Awng Shin, Du Za Tau Gam, Hka Chyang ning htawn Du Kaba N Gyem Brang ni woi awn ai Shang Lawt Hpyen Hpung kaba gaw Lung Zang myen hpyen Dap hpe sa htim gap gasat ma ai.
Dai Myen Hpye Dap No gaw ( Hka La Ya – 15 ) rai nga ai. Shang Lawt Hpyen Hpung ni gap gasat nga ai ten jahpawt hkying 7 ten Lung Tung, Chawng Wa de na hpyen karum ni du shang wa nna di hpyen hpung ni e wang gap dat jang Shang Lawt hpyen hpung nig a n htang hting nut hprawng yen mat wa ma ai. Mare kaw na mung chying sha ni hpe kayin hkye makwp maga lakawn la ai lam n nga ai sha yawng hprawng yen kau da ma ai.
Shang Lawt Hpyen Hpung ni hting nut yen mat wa ai hpang gaw Myen Hpyen Hpung nig aw anhte jing hpaw ni shanu machyu nga ai Awng Mye Mare hpe chyawm wang shing grup la nna anhte mare masha ni hpe shaga kahkyin la ma ai.
Mare makau hkan hprawng hprawng machyu makoi nga ai ni hpe shaga kahkyin la nna mae masha shada da bai kahtap shaga la hkat sha ngun nna, yawng bai wa ma rit anhte mare masha ni mare de bai n wa jang anhte a mare wan nat kau ya na nga jahtau marawn shaga sha ngun ai.
Mare masha ni hpe Myen Hpyen ni hkan marawn shaga sha ngun hkrum ai yen gaw 1. Slg. Maran Zau Hkun 2. Slg. Daw Jawng Gyung Ze gaw n ta sha ngu num gawk aw lung tsap nna mare masha ni hpe marawn shaga ai wa re.
Mare masha nig aw tinang a dum nta wan nat kau ya na nga ai majaw malawng maga mare de bai n htang wa shajang wa ai. Shaloi Myen Hpyen La nig aw mare ka ang na Slg. Zahkung La je a nta man ang lam n tsa e jahpawng da ma ai.
Dai shaloi La ni yawng hpe San Jep sagawn nna, Nan hte K.I.A Shang Lawng Hpyen amyu ni rai madainga nna A DUP ZING RI ZING RAT ma ai. Num sha ni hpe gaw n ta wang langai mi kaw gawt bang da nna Bu Hpun Palawng ni yawng RAW kau ya nna lagaw lahkawng a lapran kaang Shingna Hpe N Da Hku Madi Bang nna Dung Rawt, Dung Rawt di nna shat sang ZING RI ma ai. N dai Num Sha ni a HKU ni YU YU MU, Shang Lawt Hpyen La ni shang ai HKU ni rai nga ai nga nna jahpoi a sawng asang zing ri ma ai.
Dai kaw nna mare masha kaji kaba yawng hpe Lung Zang Mare Hpye Dap de gawt kahkyin da ma ai. La ni hpe gaw Mare na mung chying sha ni a U, Wa, Dum Su yam nga sut gan hkum sum hpa hpe woi lahkawn la sha ngun nna shan hte Hpyen Dap de hpung hte hpung rai nna gawt woi wa nna Hpyen Dap du jang La sha ni yawng hpe Bu Hpun Palawng raw kau ya sha ngun na Jan Prang e SHA GUM HKU DA GUP TAWN DA nna shani tup jan lam tawn da ma ai.
Shan hte Hpyen La ni kam jang Shag a Sharawt la nna HPUN TAWNG, NING WA, N HTU ni hte a dup zing ri zing rat shat sang ma ai. Num sha, Ma kaji hte Gum gai ni law law hpe mung Hpyen Dap n daw pa e shani ting JAN LAM, HKA HPANG GARA, LUSHA SHA KYET jam jau shakyin zing ri shat sang ma ai. Num sha ni hte Ma kaji ni shat kan si, hka lu mayu ai nga tsun jang a DUP ZING RI JAHKRIT SHAMA SHATSANG ma ai.
Hpyen Dap n daw pa e A DUP ZING RI nga ai shaloi SLG. NUM RI TANG gaw zing ri ai hpe n dang hkam sharang lu ai majaw, Zing Ri nga ai lapran kaw nna rawt hprawng mat wa ai ten e Hpyen La ni jawm shachyut GAP nna dai kaw nan HKA LA SI MAT wa sai. Shi gaw yawng a shawng e shi hkrum mat wa sai.
Dai hpang e anhte La ni hpe shagum dagup taw nga shangun ai kaw nna shaga sharawt la n htawm ZING RI NGUT JANG shan hte Hpyen La ni shada da myi n sam madun hkat nna Hpyen La ni yawng gaw shan hte a Si Nat ni hta N Ri Shachyawp la ma ai. Dai kaw nna gaw La ni marai (7) daram hpe shawng LUPWA de woi saw a nna sa Gap Sat hpang wa sai. Hpyen La ni hpang de na Gap Sat hpang wa ai hte rau “Shi Asak” gaw kam sham ai hte myit masin kata hku nna,Hpan Madu Karai Kasang Wa kaw hkyu hpyi lajin la nnamyidi chyip hprawng mat wa ai. Dai shaloi e Myen Hpyen La ni lapai lahkra lahkawng maga hku nna, hkan shachyut gap ma ai rai tim, “ Shi” gaw dai GAP SAT nga ai tsin yam tsin dam kaw nna lawt mat wa lu sai.
Matut nna hpung hte hpung rai LUPWA de woi sa nna GAP SAT kau ai marai (23) tup re. N dai marai (23) hte a Moi Mang ni hpe LUP N HKUN Langai hta sha lup da ma ai. N dai LUPWA hta gap sat hkrum lai mat wa sai ni a mung jahpang gaw lawu na hte mare re ai.
1. Slg. Zahkung We Hka, Asak 65
2. Slg. Zinghang La Asak 25
3. Slg. Naw Gu Zau Tang Asak 45
4. Slg. Naw Gu Zau Tang Asak 45
5. Slg. Maran Zau Hkun Asak 55
6. Slg. Mahkaw Lum Asak 35
7. Shd. Jang Maw La Asak 27
8. Slg. Dashi Kum Asak 41
9. Slg. Hkamlun Zau Tu Asak 45
10. Slg. We Je Asak 42
11. Slg. Zahkung Je Hkawng Asak 40
12. Slg. Zau Tang Asak 50
13. Slg. Num Ri Na Asak 35
14. Slg. Num Ri Tang Asak 39
15. Slg. N Hkum Mahku La Asak 36
16. Slg. Zahkung Lum Hkam Asak 54
17. Slg. Hpau Yam Gam Asak 38
18. Slg. Dabang Dai Hkawng Asak 52
19. Slg. DAw Jawng Gyung Ze Asak 60
20. Slg. Numdaw Daw Yawng Asak 64
21. Shd. N Dau Htun Asak 15
22. Slg. Mangshang Sau Chyang Asak 46
23. Slg. Ban Zing La Asak 45
Awng Mye Mare kata Sat Kau hkrum ai Kanu Kawa ni a mying jahpan gaw lawu de na hte maren rai nga ai-
1. Slg. N Hkum Zau Tang Asak 102
2. Jan Hpau Yu Htu Asak 90
3. Jan Gum Tung Kaw Asak 95
4. Jan Tang Bau Htu Asak 70
Sat hkrum lai mat sai ni yawng marai 27 tup rai nga ai.
Dai shani Myen Hpyen La ni ROI RIP Hkrum ai Num Sha nig aw-
Hkam Hpai Kaw
Mahkaw Lu
Bang Gat Htu
Hpau Wung Lu
Yaw Sawng
Ma Bu
ni rai ma ai.
Anhte a Awng Mye Mare hpe mung dai shani jang n ta langai mi pyi n ngam hkra yawng WAN NAT shamyit kau ya ma ai. Kahtawlik Nawku Jawng, Hkalup Nawku Jawng hte laika sharing jawng n dai masum sha wan nnat ai ngam da ya ma ai.
Shana de jan du wa ma ga de gaw jahpawng da ai kaw nna wa mayu ai ni yawng hpe wa shangun ma ai, wa na ahkang jaw ma ai. N wa mayu ai ni hpe gaw Asuya Laika Sharin jawng de manam yup shangun ma ai.
N dai Lung Zang Awng Mye Mare gaw 1976 ning April shata 25 ya shani ka nna anhte Wun Pawng Amyu Sha ni gadai mung n nga mat sai, myen sam amyu ni a yi, sun, hkkau na shara ni tai mat wa sai.
N dai Mare Masha nig aw Nam Mawk Kam, He Pu, Man Mau, He Ba, Na Mawn, Hopin, Nam Sheng, Kamaing, Kahtan Yang, Chya Hkrau, Loi Seng, Myitkyina Chyun Pyin Ta, Lekone, Zi Lun ni hte n kau mi gaw Sam Mung maga de du hkra bra garan nga machyu mat wa sai lam chye lu ai.
Dai shani Mare Nat, Masha Sat ai kaw woi awn ai Ningbaw nig aw-
U Maung Myint ( Gyi Jum )
U Thaing Awng ( Gyi )
U Htay Lwin (Lat Gyi ) ndai ni re ai lam chye lu ai.
Hkawp hkungga ging ai Mungdan a Kanu Kawa ningbaw ningla ni hpe anhte a Lung Zang Awng Mye Mare na mung chying sha ni yawng a malai Ngai “ TAWK HKAM” kaw nna lahta de tang madun lai wa sai mabyin ni hta, Amyu Mung Chying Sha ni a Du Daw Sai Hkaw, Si Hkrung Si Htan hte Mare Buga Dum n ta, U, Wa, Yam Nga, Yi, Sun, Hkau Na, Ding Hku Sut GAn Hkum Sum hpa yawng GIN LUT kau ai gaw
Hpan Madu a MARA rai kun?
Myen Hpyen Asuya a MARA rai Kun?
Shang Lawt Asuya a MARA rai kun?
Anhte Mung Chying Sha ni a MARA rai kun?
N dai mahtai hpe “GA LOI, GA DAI” wa htai ya lu na kun?
Htai ya na hpe myit mada la nga let,
Tawk Hkam
2 comments:
- NBWI SAM said...
-
Ndai laika hti nna salum hte nan hkam sha mat sai law...
Hkrum sha lai wa sai ni nau law mat ai majaw ... hkam sha na shara pyi naw ngam ai kun? Madu hkum madu bai san dinglik nga ai...
Hpyi htat mat ai gaw n re law ...
Ndai link hpe nye blog kaw mung bang da na yaw ...
- November 4, 2008 at 6:00 PM
- Shang Lawt said...
-
Grai hkrak ai laika re. Dai ni na, anhte Jinghpaw ni, n-dai zawn re mabyin ni hpe, ka matsing tawn da ra ai. Matsing sum hting da ai lam n-nga yang, kadai a myu ni mung, anhte a myu ni hpe kam wa na n-re. Sawk sagawn, ka matsing, tsun dan na gaw, dai ni na, anhte a "lit kaba" langai mi nan re. Kadai mung n-hprai ai sha gun hpai ra na re..
N-dai zawn re laika hpe ka tang madun dan ai majaw grai chyeju kaba sai.. N-dai blog de' galoi mung sa chyai nga na n-ngai...
Chyeju dum let,
- November 4, 2008 at 6:36 PM


text:
Anhte a Wunpawng htung hta La ni Num la na rai yang madu lan num sha hpe htung hking hte hkrak sa hpyi la ra ga ai re . Mayu ni hku na Dama ni hpe madu a shayi sha jaw sha sai nga ai hte ri hte nhtu shawng jaw dat ai . ri nhtu lu la sai nga jang gaw 90% gaw mai kam sai hku rai nga ai mayu ni kawn ahkang jaw ai hpang she dama ni gaw ra ai lam ni bai mai matut lajang mai ai hku re . Hpa majaw ndai zawn re galaw ra ai ta nga yang mau mwi nga ai hku re dai gaw ndai hku da ........
Moi shawng de grai lagawn ai Jinghpaw la langai nga ai da shi gaw hpa amu mung nkam galaw ai sha ga nhkun htu na nhkun mahka ntsa kaw sum ri grang da nhtawm shi gaw nhkun kata kaw shang rawng let sum ri hpe gang dat yang bung.. bung.. nga grai ngoi ga du ai nsen pru ai da ,shi gaw shani sha gu dai ga chying chyu dum na nga ai da.
Lani mi hta gaw Munat wa gaw dai Jinghpaw la wa dum ai gachying a majaw baw machyi na shi a ali ama ni hpe dat na ndum na matu sa tsun tim dai la wa gaw nmadat ya ai da dai majaw Mu nat ding la gaw shi a shyi sha hpe shangun dat ai da . " Nye wa tsun ai dai gachying hpe hkum dum na da nang ra ai hpa rai tim jaw na da " dai la wa gaw " um nang hpe lu la na rai yang gaw ndum sai "
Moi shawng de grai lagawn ai Jinghpaw la langai nga ai da shi gaw hpa amu mung nkam galaw ai sha ga nhkun htu na nhkun mahka ntsa kaw sum ri grang da nhtawm shi gaw nhkun kata kaw shang rawng let sum ri hpe gang dat yang bung.. bung.. nga grai ngoi ga du ai nsen pru ai da ,shi gaw shani sha gu dai ga chying chyu dum na nga ai da.
Lani mi hta gaw Munat wa gaw dai Jinghpaw la wa dum ai gachying a majaw baw machyi na shi a ali ama ni hpe dat na ndum na matu sa tsun tim dai la wa gaw nmadat ya ai da dai majaw Mu nat ding la gaw shi a shyi sha hpe shangun dat ai da . " Nye wa tsun ai dai gachying hpe hkum dum na da nang ra ai hpa rai tim jaw na da " dai la wa gaw " um nang hpe lu la na rai yang gaw ndum sai "
Mu nat ding la mung ganing nchye di na shi kasha hpe jaw sha ai da .Shan lahkawng hpe galaw lu galaw sha na matu nhtu langai kum hpa jaw dat ai da.lani mi hta madu jan yi sa mat ai shaloi dai la wa gaw nta kaw mam lam da let pali shit taw nga ai da dai shaloi mam sa sha ai u hpe nhtu hte shada dat yang u ni gaw baw yawng di mat ai da ,shana de madu jan bai wa na u ni hpe tam yang nmu na san yu yang ngai nhtu hte sha shada ai yang bawdi mat ai ngu tsun tim madu jan gaw nkam na garu di ai bai law yu ngu tsun yang shi gaw ndai hku ngu shi madu jan maga de nhtu shayawn dat ai hte madu jan gaw baw di na si mat ai da.
Dai lawa gaw hpa nchye di na yawn taw nga ai da Munat wa gaw shi kasha hpe sa woi la na bai jahkrung ya ai da ."um nanhte hpe ndai ntawng nhtu gaw nmai ya sai dai majaw nmai kahtam ai baw ri nawg nhtu mahtang lawa masu " ngu tsun let bai shabawn dat ai da dai shani kawn anhte W.P myu shani hta ndia htung hking byin wa ai re da . Teng nteng gaw nchye ai mau mwi she re gaw le i .ndai mau mwi hpe ramma hpawng langai hta sara Palawng NawTawng hkai dan ai mau mwi re.
Dai rai yang manu dan ai anhte a htung hking rai ni buhpun palawng ni gadai ga law ai ganang na sa ai anhte sawn yu ga ai kun?Ndai zawnre anhte a htung hking rai nihpe galaw shapraw dut sha ai gaw gadai ni mahtang kun? mari lang ai gaw w.p shani rai nga ai.
Num la yang lang ai bau,ri nhtu, nbayan ni hpe anhte amyu ni nchye da nchye dup nchye dut sha ga ai.laga mai gan amyu ni galaw ai hpe anhte amyu ni gum hpaw mahkam na jai lang nga ga ai .w.p rida maka rai ni mying gum hkawng ai tsawm htap ai buhpun yang mung manu ai(model) nga ai re ,rai tim dai rai ni hpe chye da ai gaw myen ni she re anhte amyu ni dinggai ni nkau chyu sha ga dalang kaw loi li sha da mat sai dai ni nnga mat ai hpang gaw mat sai sharin da ya ai lam nnga ai sharin hkam la ai lam nnga ai myit yu hpa re .
Tsun mayu ai gaw htung hking rai hpe jai lang ra ai gaw anhte amyu ni galaw shapraw dut sha nga ai gaw masha amyu ni rai yang anhte a jagum hpraw gaw gara de du mat na .myen ga malai nga ai anhte galaw ai lam gaw kik pawk ne hpa kauk ngu ai baw she rainga ai .Nang hpun da ai jinghpaw maka grai tsawm ai le gadai ni da ai ta ngu san dat yang masha amyu ni she re arawng la hpa nnga ai myit yu hpa re .
Anhte a htung hking hpe tsun jahpyak ,anhte a amyu hpe jahpoi ai nre gaja wa sha nan myit yu hpa lam ni re hpe mu mada ai, anhte amyu ni n-matsan ging ai ni re ,nchye galaw ai majaw matsan nga ga ai .
Nang lu ai atsam marai hpaji ni gaw Na a matu, Na a dum nta masha, Na a mare buga, Na a amyu mungdan a matu rai u ga ..
Dai lawa gaw hpa nchye di na yawn taw nga ai da Munat wa gaw shi kasha hpe sa woi la na bai jahkrung ya ai da ."um nanhte hpe ndai ntawng nhtu gaw nmai ya sai dai majaw nmai kahtam ai baw ri nawg nhtu mahtang lawa masu " ngu tsun let bai shabawn dat ai da dai shani kawn anhte W.P myu shani hta ndia htung hking byin wa ai re da . Teng nteng gaw nchye ai mau mwi she re gaw le i .ndai mau mwi hpe ramma hpawng langai hta sara Palawng NawTawng hkai dan ai mau mwi re.
Dai rai yang manu dan ai anhte a htung hking rai ni buhpun palawng ni gadai ga law ai ganang na sa ai anhte sawn yu ga ai kun?Ndai zawnre anhte a htung hking rai nihpe galaw shapraw dut sha ai gaw gadai ni mahtang kun? mari lang ai gaw w.p shani rai nga ai.
Num la yang lang ai bau,ri nhtu, nbayan ni hpe anhte amyu ni nchye da nchye dup nchye dut sha ga ai.laga mai gan amyu ni galaw ai hpe anhte amyu ni gum hpaw mahkam na jai lang nga ga ai .w.p rida maka rai ni mying gum hkawng ai tsawm htap ai buhpun yang mung manu ai(model) nga ai re ,rai tim dai rai ni hpe chye da ai gaw myen ni she re anhte amyu ni dinggai ni nkau chyu sha ga dalang kaw loi li sha da mat sai dai ni nnga mat ai hpang gaw mat sai sharin da ya ai lam nnga ai sharin hkam la ai lam nnga ai myit yu hpa re .
Tsun mayu ai gaw htung hking rai hpe jai lang ra ai gaw anhte amyu ni galaw shapraw dut sha nga ai gaw masha amyu ni rai yang anhte a jagum hpraw gaw gara de du mat na .myen ga malai nga ai anhte galaw ai lam gaw kik pawk ne hpa kauk ngu ai baw she rainga ai .Nang hpun da ai jinghpaw maka grai tsawm ai le gadai ni da ai ta ngu san dat yang masha amyu ni she re arawng la hpa nnga ai myit yu hpa re .
Anhte a htung hking hpe tsun jahpyak ,anhte a amyu hpe jahpoi ai nre gaja wa sha nan myit yu hpa lam ni re hpe mu mada ai, anhte amyu ni n-matsan ging ai ni re ,nchye galaw ai majaw matsan nga ga ai .
Nang lu ai atsam marai hpaji ni gaw Na a matu, Na a dum nta masha, Na a mare buga, Na a amyu mungdan a matu rai u ga ..